Repubblika: Waqqaf it-tibdil fil-Kostituzzjoni

Stqarrija ta' Repubblika tal-lum: IL-PARLAMENT M'GĦANDUX JAPPROVA EMENDI KOSTITUZZJONALI MINGĦAJR KONSULTAZZJONI Repubblika hi mħassba bl-abbozz ta' liġi li l-gvern qed iressaq illejla quddiem il-Parlament biex jemenda l-Kostituzzjoni u tappella lid-Deputati jirrifjutaw dan l-abbozz jekk iridu riformi Kostituzzjonali serji, li jindirizzaw il-problemi li suppost isolvu, u li huma adottati b'kunsens wiesgħa tal-komunità Maltija.

Mhux vera li l-emendi Kostituzzjonali li qed iressaq il-Gvern b'xi mod jindirizzaw it-tħassib serju tal-Kummissjoni Venezja dwar l-għamla u l-indipendenza tal-Avukat Ġenerali.

Kull ma jagħmlu l-emendi tal-Gvern hu li jifirdu f'żewġ persuni r-rwoli t'avukat tal-gvern u prosekutur ġenerali.

Iżda t-tibdiliet iħallu wieħed minn dawn ir-rwoli suġġett għall-awtorità tal-ieħor li jfisser li din m'hi separazzjoni xejn.

Agħar minhekk il-bżonn ta' separazzjoni tar-rwoli jiġi mill-fatt li llum dak l-uffiċjal li jieħu deċiżjonijiet dwar prosekuzzjoni ta' reati kriminali hu appuntat direttament mill-Prim Ministru.

Il-Kummissjoni Venezja qalet li dan hu poter eċċessiv waqt li l-Kumitat tal-Ġustizzja u d-Drittijiet tal-Bniedem tal-Kunsill tal-Ewropa sab li dan il-poter eċċessiv kien l-isfond għal deċiżjonijiet li ma jinftehmux biex ma sarux prosekuzzjonijiet dwar korruzzjoni ta' Ministri u persuni viċin il-Prim Ministru attwali.

L-emendi quddiem il-Parlament ma jbiddlu xejn mill-poter esklussiv tal-Prim Ministru li jagħżel lill-prosekutur.

Fl-istess waqt l-emendi tal-Gvern iħallu barra kunsiderazzjoni oħra gravi ħafna li d-deċiżjonijiet tal-Avukat Ġenerali f'Malta għad mhuma suġġetti għall-iskrutinju t'ebda qorti.

Jekk l-Avukat Ġenerali jiddeċiedi li ma jħarrikx xi ħadd li jaf li wettaq reat, il-materja tieqaf hemm u ħadd ma jista jisfida d-deċiżjoni tiegħu.

Il-Gvern qiegħed jinjora l-pariri tal-Kummissjoni Venezja u minfuq jużahom bħala skuża biex ikompli jżid il-kontroll li għandu fuq l-istituzzjonijiet li suppost jgħassuh.

Minkejja l-appelli biex il-Gvern jikkonsulta b'mod wiesgħa qabel jemenda l-Kostituzzjoni, dan ma sarx.

F'Marzu li għadda Repubblika għamlet sottomissjonijiet dettaljati lill-Kumitat ta' Tmexxija dwar Riformi Kostituzzjonali fuq talba tiegħu stess dwar kif jistgħu jsiru konsultazzjonijiet adegwati bbażati fuq tgħalimiet minn riformi kostituzzjonali li rnexxew jew li ma rnexxewx fil-bqija tad-dinja.

Il-Gvern injora dawn is-sottomissjonijiet u lanqas biss weġibhom.

Il-Parlament m'għandux jikkollabora f'dan il-ħtif mill-Gvern tal-poteri Kostituzzjonali li f'demokrazija li jixraqilha dak l-isem ma jkunux tiegħu.

Id-Deputati għandhom dmir morali li jieqfu lill-Gvern u jinsistu li l-Kostituzzjoni tinbidel wara li ssir konsultazzjoni pubblika m'esperti, mas-soċjetà ċivili u mal-pubbliku.

Id-Deputati għandhom jinsistu wkoll li l-Gvern juri li qabel iressaq emendi li suppost qed isiru fuq il-pretest tar-rapport tal-Kummissjoni Venezja, ikun fil-fatt ħa l-parir tal-Kummissjoni dwar dawk l-emendi.

Dan kif qaltlu jagħmel il-Kummissjoni Ewropea.

Jekk id-Deputati illum japprovaw dawn l-emendi Kostituzzjonali, jingħata sinjal preokkupanti tassew li ntlaħaq konsensus politiku f'Malta bejn il-partiti politiċi li bejniethom jikkonfoffaw bil-moħbi biex iċaħħdu liċ-ċittadini Maltin mid-demokrazija tagħhom.

Jekk min-naħa l-oħra d-Deputati jirrifjutaw dawn l-emendi kif aħna qed nittamaw li jiġri, dan m'għandux ikun l-iskuża tal-Gvern biex ma jaħdimx biex isiru t-tibdiliet Kostituzzjonali meħtieġa skond dak li tat pariri dwaru l-Kummissjoni Venezja.

Il-bidliet li neħtieġu għandhom isiru u jsiru ma jdumux.

Iżda t-tibdiliet iridu jindirizzaw il-problemi fid-demokrazija tagħna li ġew identifikati speċjalment jekk dawn ifissru t-trażżin tal-poter eċċessiv tal-Prim Ministru.

U għandhom isiru bis-sehem wiesgħa u serju tas-soċjetà ċivili.

Previous: Il-Grupp Parlamentari tal-PN għandu joqgħod b'seba' għajnejn Next: Wasal fit-tmiem window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });


Il-Grupp Parlamentari tal-PN għandu joqgħod b'seba' għajnejn

Id-diskorsi tal-bieraħ tal-mexxejja politiċi kellhom tema komuni.

It-tnejn li huma jippretendu li għandna niżfnu għad-daqq tagħhom.

Araw ftit kif il-bieraħ Joseph Muscat qal li jinsab inkwetat għall-fatt li l-firdiet li hemm fil-PN jistgħu ifissru li ma jkollux il-maġġoranza ta' żewġ terzi li hi meħtieġa biex iwettaq il-bidliet Kostituzzjonali li jrid hu.

Jidher li l-Prim Ministru jinsab inkwetat li m'għandux taħt il-kontroll tiegħu il-partit kollu li hemm fl-Oppożizzjoni, iżda biċċa minnu biss u li din il-biċċa m'hix ser tkun biżżejjed biex ikun jista' jsaħħaħ il-pożizzjoni tiegħu.

Hawn min jitkellem dwar il-biża' li l-Partit Laburista ta' Joseph Muscat jista' jakkwista maġġoranza ta' żewġ terzi fil-Parlament.

Dawn jesprimu l-inkwiet tagħhom li, jekk iseħħ dan, Joseph Muscat ikun jista' jegħleb kull xkiel Kostituzzjonali u jiggverna mingħajr rażan.

Dawn m'humiex jintebħu li diġà wasalna għal sitwazzjoni bħal din.

Araw ftit kif illum stess il-Parlament mistenni li jiddiskuti l-bidliet Kostituzzjonali li l-gvern qed jgħid huma mnebbħin mill-pariri li ngħataw mill-Kummissjoni ta' Venezja iżda li fil-fatt ifissru t-tisħiħ tal-kontroll dirett li għandu Joseph Muscat fuq kariga kostituzzjonali li għandha s-setgħa li tiddeċiedi dwar jekk hu jew dawk tal-klikka ta' madwaru għandhomx jiġu mħarrka dwar suspetti ta' twettiq ta' reati kriminali.

Li kieku kellhom igħaddu mill-Parlament, l-effett legali ta' dawn it-tibdiliet ikun minimu.

Madankollu, mil-lat politiku il-gvern ta' Joseph Muscat ikun jista' jeħles mill-Kunsill tal-Ewropa u mill-Unjoni Ewropea u jkun jista' jgħidilhom li 'bdejna l-proċess tar-riformi u saħansitra anki l-Oppożizzjoni qed tappoġġjana'.

Effettivament dawn ir-riformi se jwasslu biex is-sitwazzjoni mill-ħażin tmur għall-agħar.

Joseph Muscat m'għandux bżonn l-appoġġ tal-Oppożizzjoni kollha kemm hi.

Għandu bżonn biss uħud minnhom biex jasal biex ikollu maġġoranza ta' żewġ terzi.

Għadna ma nafux x'ser tkun il-linja li ser jieħu l-Grupp Parlamentari tal-PN fil-Parlament illum.

Lanqas biss nafu hemmx linja jew le.

Sa fejn huwa magħruf, il-Grupp Parlamentari ilu xhur sħaħ ma jiltaqa' u ċertament ma ltaqax kemm ilu li xxandar l-abbozz.

Din il-kwistjoni lanqas ma ġiet diskussa fil-Kumitat Eżekuttiv tal-PN – dan kien aktar mehdi jiddiskuti għandux jaħtar lil Jean Pierre Debono biex għal darb'oħra jieħu postu fil-Parlament.

Bil-mod kif tkellem Joseph Muscat il-bieraħ bħal donnu ried jagħti x'jifhem li t-tmexxija tal-PN għandha r-rieda li tappoġġja l-bidliet li qed jipproponi hu, iżda li jeżisti dubju dwar jekk fost il-membri tal-Grupp Parlamentari hemmx l-appoġġ li huwa meħtieġ.

Mill-perspettiva tal-attivisti tas-soċjetà ċivili, dawn il-bidliet m'għandhomx jiġi mgħoddija qabel ikun hemm konsultazzjoni xierqa mal-pubbliku.

U jekk l-Oppożizzjoni tiddeċiedi li tappoġġja l-bidliet, tkun qed tingħaqad mal-gvern kontra l-komunità in ġenerali.

Din hi proprja r-raġuni għala d-diskors ta' Adrian Delia tal-bieraħ fejn qal li jrid lin-nies "jitkellmu dwar l-għaqda" għax huma mxebbgħin mill-firda, m'hu xejn ħlief diskors vojt.

Minkejja l-fatt li sal-lum baqa' jimraħ f'sensiela ta' kriżijiet, waħda wara l-oħra, Adrian Delia jippretendi li għandna xi obbligu morali li nsegwuh u li nbaxxu rasna għal dak li jgħid hu.

Il-verità m'hix dik.

Jekk huwa bi ħsiebu jappoġġja t-tisħiħ tal-poter ta' Joseph Muscat b'mod li tissaħħaħ ukoll l-impunità tiegħu u tal-klikka ta' madwaru, l-Membri tal-Oppożizzjoni jkunu fid-dmir li jirreżistuh bil-qawwa kollha.

M'għandhomx ikunu kompliċi ma' min irid ikompli jsaħħaħ il-proċess tat-tkissir tal-istituzzjonijiet tal-pajjiż li beda' 5 snin ilu u li issa wasal biex jilħaq il-qofol Kostituzzjonali tiegħu li Joseph Muscat ma jista' għalih ħadd.

Hi ħaġa li bilkemm titwemmen li, ftit sigħat qabel jittieħed il-vot, għadna ma nafux x'ser tkun il-linja tal-PN dwar dawn it-tibdiliet.

Il-bieraħ Adrian Delia ma semma' xejn dwar dan.

Kien aktar moħħu biex lis-semmiegħa jgħidilhom li m'hux sewwa li jkun hemm min imerieħ.

U l-jum ta' qabel sa wasal biex ipprova jieħu l-mertu għall-fatt li Kevin Cutajar ser jingħata siġġu parlamentari – u dan minkejja li l-ġimgħa ta' qabel għamel minn kollox biex dan is-siġġu jgħaddih lil ħaddieħor.

Milli jidher Adrian Delia jippretendi li jmexxi partit fl-Oppożizzjoni u fl-istess waqt iservi l-interessi ta' gvern li suppost huwa qed jopponi.

Fil-frattemp Adrian Delia tkellem dwar tibdiliet fl-istatut tal-PN u qalilna li dan jeħtieġ li jiġi "ristrutturat" biex il-partit ma' jibqax fl-istat ta' taħwid li jinsab fih.

Ma nagħmlux mod li jrid idaħħal emendi biex b'xi mod irażżan lil min imerieh?

Joseph Muscat u Adrian Delia qishom id-di u d-do.

Bid-differenza li Adrian Delia huwa l-apprendist etern.

Previous: X'mingħalih se jirbaħ Adrian Delia?

Next: Repubblika: Waqqaf it-tibdil fil-Kostituzzjoni window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });


Komdu bl-impunità li hawn

L-Oppożizzjoni tat indikazzjoni li m'hix bi ħsiebha tappoġġja abbozz tal-liġi li ressaq il-gvern biex bis-saħħa ta' emenda fil-Kostituzzjoni jinqasam fi tnejn ir-rwol tal-Avukat Ġenerali , u jinżamm u jissaħħaħ il-kontroll li għandu l-prim ministru fuq dawk l-istituzzjonijiet li suppost għandhom is-setgħa li jikkontrollaw l-imġieba tiegħu.

Din hi aħbar tajba għaliex bis-saħħa ta' dan l-abbozz sitwazzjoni li diġà hi ħażina mhix se tmur għall-agħar.

Se nibqgħu f'sitwazzjoni ħażina.

Il-Kummissjoni ta' Venezja f'parir li tat lill-gvern diġà tkellmet l-istat diżastruż tal-qafas istituzzjonali tal-pajjiż.

U kien rapporteur tal-Kunsill tal-Ewropa li ma setax jifhem kif, f'pajjiż membru tal-Unjoni Ewropea, Ministri li nqabdu b'kumpanniji reġistrati fil-Panama tħallew jibqgħu f'posthom.

It-tweġiba għal din il-mistoqsija hi l-istess tweġiba għall-mistoqsija li ġejja: għaliex għadna ma nafux min qatel lil Daphne Caruana Galizia?

Għaliex Joseph Muscat jiggverna mingħajr ma jmerih ħadd.

U hekk jrid li jkompli jagħmel.

Ħmistax oħra, l-Assemblea Parlamentari tal-Kunsill tal-Ewropa mistennija tiddiskuti riżoluzzjoni li għandha ssejjaħ biex il-gvern ta' Malta jibda' jimplimenta l-miżuri li ġew proposti mill-Kummissjoni ta' Venezja.

Il-mozzjoni tirrikonoxxi – għaliex il-gvern hekk kien taha x'tifhem – il-progress li għamel il-gvern bl-introduzzjoni ta' riformi proposti mill-Kummissjoni.

Iżda kif stqarr il-bieraħ dak li kien il-kap tal-fakultà tal-liġi fl-Università, Kevin Aquilina, l-abbozz ta' liġi propost mill-gvern "m'huwiex tal-livell mixtieq.

Fih ħafna difetti u tfassal b'mod ta' kafkaf.

L-abbozz m'hu xejn ħlief parodija tal-konklużjonijiet tar-Rapport tal-Kummissjoni ta' Venezja li xxandar f'Diċembru 2018.

Huwa abbozz li jikser id-duttrina kostituzzjonali stabbilita, li tfassal b'mod mill-aktar medjokri u li huwa eżempju klassiku ta' kif liġi m'għandha qatt tiġi mfassla".

Diġà qed nara lil Owen Bonnici jitwerreċ hu u jirrimarka ma' Kevin Aquilina li t-tidlik bix-xemgħa m'hu ser iwasslu mkien.

Ħmistax oħra l-Assemblea Parlamentari tal-Kunsill tal-Ewropa għandha tisma' x'ser ikollu x'igħid ir- rapporteur tagħha Pieter Omtzigt.

Dan mistenni jgħidilhom li l-abbozz ta' liġi li jinsab quddiem il-Parlament "warrab bosta aspetti importanti li ġew irrakkomandati mill-Kummissjoni ta' Venezja".

Mir-rapport li ġie adottat dwar l-assassinju ta' Daphne Caruana Galizia u dwar is-saltna tad-dritt f'Malta.

Dak li qed jiġi propost mill-abbozz tal-liġi dwar ir-riforma fl-uffiċju tal-Avukat Ġenerali iwarrab bosta aspetti importanti rakkomandati mill-Kummissjoni ta' Venezja: Aqraw hawn ir-raġuni għala: pic.twitter.com/32SEgO2B8A — Pieter Omtzigt (@PieterOmtzigt) 11 ta' Ġunju 2019 Naf li bħalissa dan kollu m'huwiex iberren f'moħħ bosta nies.

Iżda huwa fatt li s-sitwazzjoni hi serja ħafna.

Il-gvern m'huwiex baħnan.

Mid-dehra kien jaf li r-reazzjoni tal-Kunsill tal-Ewropa kienet ser tkun waħda negattiva.

Il-gvern kuntent jara lill-emendi mogħtija l-ġenb: komdu jekk l-affarijiet jibqgħu kif inhuma.

Komdu bl-impunità li hawn bħalissa fil-pajjiż.

Tal-Kummissjoni Ewropea, qegħdin issegwuha din il-kitba?

Previous: Il-Qorti mitluba tordna lil Ministri li jxandru s-sors tal-kwotazzjoni mill-parti mhux imxandra tar-rapport tal-inkjesta Egrant Next: Il-falza stikka ta' Manwel Malllia window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });


Kienet xammithom mill-bidu nett

Bħal daż-żmien sena ilu, kont ktibt dwar ix-xamma fenominali li kellha Daphne Caruana Galizia.

Niftakar li kienet ġiet f'idejja kitba tagħha mis-sena 2013.

Dak iż-żmien lil Yorgen Fenech kienet żelqitlu li kellu f'idejh informazzjoni li mhux suppost kellu u dan kien biżżejjed biex iġiegħel lil Daphne xxomm li l-kuntratt tal-Electrogas kien wieħed jinten.

Agħtu daqqa t'għajn lejn l-artikli elettroniċi tal-imgħoddi.

Iżda l-ewwel għandkom taqraw dak li kont ktibt sena ilu .

U wara li taqraw dak li kont ktibt, aqraw x'kienet kitbet Daphne fl-2013.

Nitlobkom biex ma titkexkxux.

Nitlobkom biex ma tgħalqux għajnejkom u taħsbu f'dak li kienet tikteb hekk kif il-bieraħ dak il-ħalliel Keith Schembri fil-qorti ma setgħax jipprova jkompli jipperswadina li m'huwiex ħalliel.

Kienet xammet kollox mill-bidu nett.

Mhux ta' b'xejn ...

Previous: Consuelo Scerri Herrera tirrikuża ruħha mis-smigħ tal-appell tal-Ministri Next: Nhar is-16 ta' Novembru, Protesta fil-Belt Valletta window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });


L-aqwa li rbaħt karrozza!

X'inhi l-fehma ta' Joe Sammut dwar it-tibdil fil-klima, dwar l-ekonomija sostenibbli, dwar l-inklużjoni soċjali, dwar il-prijoritajiet infrastrutturali u dwar il-kwistjoni tal-Lvant Nofsani bejn l-Iżrael u l-Palestinjani?

X'niġi naqa' u nqum!

L-aqwa li rbaħt karrozza bis-saħħa tiegħu!

Araw naqra x'tbissima għandhom fuq wiċċhom.

Previous: Ma jridx jarah elett Next: Il-karrotta u l-frosta window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });


Dażgur li hemm ir-responsabbiltà politika. M'għandniex xi ngħidu, mhux bi ħsiebu jerfagħha.

Joseph Muscat issa qed jittanta jikkonvinċina li bis-saħħa tiegħu l-pajjiż qed jikkonverti favur il-multikulturaliżmu inklussiv .

Bil-qerq kollu li jinqala' ħafna għalih, Muscat qed jipprova jġiegħelna niddubitaw il-memorja tagħna stess għaliex li kieku kellna niftakru dak kollu li ilna nafu, konna nifhmu aħjar li l-isparar bl-addoċċ minn uffiċjali tal-Istat fuq bnedmin li għandhom ġilda sewda m'hi xejn ħlief ir-riżultat mistenni tat-tħaddim ta' politika ta' preġudizzju razzjali, ta' diskriminazzjoni u ta' mibgħeda istituzzjonalizzata.

Meta kien għadu ma sarx Prim Ministru, Joseph Muscat kien spalla ma' spalla ma' Lawrence Gonzi iwieġeb "iva" jew "le" għall-mistoqsijiet ta' Herman Grech tat- Times of Malta .

Iż-żewġ mexxejja kienu ntalbu jwieġbu din il-mistoqsija: "Taqblu mal-politika ta' pushback lura lejn il-Libja tal-immigranti li jiġu hawn bil-baħar ?"

Lawrence Gonzi kien wieġeb billi qal 'le'.

Minn naħa tiegħu, Joseph Muscat wieġeb 'iva'.

Ma kien hemm ebda ambigwità fit-tweġiba tiegħu.

Joseph Muscat kien ħaddan linja iebsa u razzista.

Linja li kien ħaddanha bħala parti mill-programm elettorali tal-2013.

Kulħadd kien fehem x'ried ifisser.

Araw lill-NGOs jikkritikawh bl-aħrax u jwissu bil-perikli ta' din il-politika.

U hawn araw lil Norman Lowell ifaħħar u jwiegħed kull appoġġ lil Joseph Muscat .

Il-Qorti Ewropea tad-Drittijiet tal-Bniedem kellha tintervjeni biex twaqqfu milli jimplimenta l-aġenda tiegħu .

U meta din waqqfitu, ħaddan politika li permezz tagħha kull persuna b'karnaġjon iswed inżammet milli titla' l-art biex b'hekk kompla kebbes in-nirien tad-diskriminazzjoni.

F'dan il-filmat, Joseph Muscat bħala Kap tal-Oppożizzjoni jidher jitkellem favur politika indifensibbli li tammonta għal tindif etniku.

Ma riedx jibqa' jara nies suwed mar- roundabouts .

With peanuts you get monkeys ~ Muscat🇲🇹There goes you against yourself.

Geplaatst door Mario Portelli op Zondag 19 mei 2019 Ftit xhur wara li ħa s-setgħa f'idejh, Joseph Muscat beda' jżarma l- ethos tal-armata.

Huwa ħaddan politika li permezz tagħha l-kriterju biex wieħed jidħol jaħdem mal-armata ma kompliex jiġi bażat fuq il-karattru, d-dixxiplina u r-rekord personali tal-applikant iżda fuq il-lejaltà lejn Joseph Muscat u l-politika tiegħu.

U fi ħdan din il-politika hemm il-preġudizzju istituzzjonalizzat kontra s-suwed.

Illum Joseph Muscat qed igħid li m'hemm ebda responsabbiltà politika x'tintrefa' f'dan il-każ.

Din hi r-raġuni il-għala ma jridx it-tnedija ta' nkjesta pubblika indipendenti.

Għaliex jaf li r-riżultat inevitabbli ta' nkjesta bħal din x'aktarx ikun li fil-fatt huwa l-persuna li hu responsabbli għat-tħaddin ta' politika li ħolqot ambjent li wassal għal dan il-qtil.

Dan ma nistgħu qatt ninsewh u ma nistgħu qatt inħalluh inessihulna.

Bil-wiċċ tost kollu Joseph Muscat illum ippreżenta ruħu bħala l-persuna li jista' jwarrbilna l-preġudizzji razzjali meta fil-fatt kien proprju hu li kien ħeġġeġ dawn il-preġudizzji u uża s-setgħa tiegħu biex jimplimenta politika ta' diskriminazzjoni li pperikolat ħajjet in-nies.

Min jaf kemm għerqu persuni fil-baħar minħabba l-politika li ħaddan Joseph Muscat?

Fi żmien bħal dan li, fit-teorija, kellu jwassal għal kriżi nazzjonali, Joseph Muscat ma jistax joqgħod jippontifika u dan minħabba r-rekord li għandu.

Ma jistax ikun ipokrita akbar milli fil-fatt hu.

Previous: Il-Qorti tiċħad talba ta' 3 Ministri għal estensjoni ta' xahrejn biex iwieġbu dwart l-inkjesta b'rabta mal-iskandlu tal-isptarijiet Next: Se jumiljaw lil pajjiżna window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });


Ma jridx jarah elett

Hemm kandidati li tgħidx kemm jieħdu pjaċir meta jissemmew b'ħafna tbaqbieq mill-avversarji politiċi.

Għallinqas hekk isostnu – li jieħdu pjaċir.

Forsi Cyrus Engerer għandu mnejn ifettillu jaħseb li jien jidhirli li anki l-aktar Laburist mill-ħorox nett m'għandu jivvutalu għaliex mingħalih li jien nikkunsidrah bħala xi forma ta' inkonvenjenza politika.

M'għandniex xi ngħidu, m'hix dik ir-raġuni li jien inħoss li lil dan, ħadd m'għandu jivvutalu.

Diġà huwa tal-mistħija għal pajjiżna li hemm xi ħadd skadut bħal Alfred Sant – dak li għadu jemmen li 'l-partnership rebaħ'.

Għal ġieħna, issa kien jonqos li jkollna bniedem – li qed jaspira li jsir ewroparlamentari – li kien ġie kundannat mill-qorti talli qassam ritratti pornografiċi.

Il-bieraħ Joseph Muscat ipponta subgħajh fuq David Casa u stqarr li lil dan ma jridx jarah elett.

Joseph Muscat Waqt diskors illejla, Joseph Muscat qal li ma jridnix elett nhar is-Sibt li ġej.

Ma qalx għaliex ma jridnix elett, pero ħa ngħidilkom jien għaliex.* Għax lili ma jagħlaqlix ħalqi.* Għax jien nikxiflu s-serq mill-poplu* Għax jien lest niddefendi lil kull wieħed u waħda minnkom.Ma setax poġġiha aħjar.

L-għażla ta' nhar is-Sibt hi jekk tridunix inkompli nkun it-tarka tagħkom fil-Parlament Ewropew.

Jien inħalli f'idejkom.

Geplaatst door David Casa op Woensdag 22 mei 2019 L-attakk fuq Roberta Metsola ħallieh f'idejn ix-xwejjaħ Martin Scicluna.

Anke jekk jaf li se jirbaħ bil-kbir, Joseph Muscat issa jrid jiddeċiedi hu min għandu jiġi elett fost il-kandidati avversarji.

Iżda fil-ħajja ma jistax iġġibha żewġ f'kollox, bħalma ġabha żewġ fis-suppost dibattitu tal-bieraħ.

Il-kandidati kollha għamlu l-kampanja tagħhom u tawna r-raġunijiet tagħhom il-għala għandna nivvutawlhom.

X'jidhirlu u x'ma jidhirlux Joseph Muscat mhux importanti.

Previous: Giddieb sfaċċat Next: L-aqwa li rbaħt karrozza! window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });


Il-qtil ta' bniedem innoċenti u kif qed jippruvaw igħattu xtur il-gvern.

Il-faċċata ta' quddiem tat- Times of Malta tal-lum xandret il-qerq li permezz tiegħu il-gvern irid ibellagħha li l-każ dwar il-qtil ta' Lassana Cisse qed jiġi trattat b'serjetà liema bħalha.

Huwa minnu li qed jieħdu dan il-qtil b'serjetà kbira, imma mhux għar-raġunijiet li qed iġibu.

Qed jagħmlu dan għaliex intebħu li jinsabu mgħobbijin b'responsabbiltà politika diretta u, li kieku konna f'pajjiż li fih id-demokrazija taħdem kif suppost, issa ilhom li tqalftu 'l barra mis-siġġu tas-setgħa.

Nispjegalkom il-għala.

Hekk kif ħa r-riedni tal-poter, il-gvern ta' Joseph Muscat kien bidel ir-regolamenti kollha dwar il-mod kif jingħataw il-promozzjonijiet fl-Armata u dan sabiex jiżgura li jseħħu promozzjonijiet iġri u ġerri ta' uffiċjali li seta' jafda għal raġunijiet purament partiġġjani.

L-aktar wieħed li gawda minn dawn it-tibdiliet kien id-Deputat Kmandant Mark Mallia.

Segwi dan ir-rapport tal-Ombudsman li jittratta dwar il-promozzjonijiet li ngħataw lil Mark Mallia – promozzjonijiet li ċertament ma setgħux jingħatawlu li kieku ma' tbaxxewx il-kriterji meħtieġa u li kieku ma nbidlux ir-regolamenti fl-2013.

Mark Mallia, Viċi Kmandant tal-Armata (lemin), mal-imgħallem tiegħu il-Kmandant Jeffrey Curmi Id-Deputat Kmandant Mark Mallia huwa direttament responsabbli għar-riżorsi umani fl-Armata.

Dan ifisser li l-ingaġġ ta' persuni fl-armata jgħaddi minn taħt idejħ.

Tard fl-2016, għax elezzjoni ġenerali kienet fil-qrib, l-armata ħarġet sejħa għall-ingaġġ ta' suldati .

F'Mejju 2017, ftit ġranet qabel l-elezzjoni, ddaħħlu 112 il-suldat.

U mill-istess sejħa għall-applikazzjonijiet li saret fl-2016, iddaħħlu 72 suldat ieħor f'Ottubru 2017.

Permezz ta' din il-mossa, kull min kien qed jistenna "pjaċir" mingħand il-gvern bi tpartit mal-vot, ingħata salarju, uniformi u arma tan-nar.

Iż-żewġ suldati li jinsabu mixlija bil-qtil kiesaħ u biered ta' Lissana Cisse kienu ġew ingaġġati mal-armata bis-saħħa ta' dan il-proċess.

Li kieku kellha ssir investigazzjoni dwar ir-responsabbiltà potenzjali tal-Istat u dwar in-nuqqas tal-Istat li jħares il-ħajja ta' Lissana Cisse, min imexxi investigazzjoni bħal din kien ikollu jistaqsi jekk l-ingaġġ tagħhom kienx skont ir-regolamenti tal-armata.

Fost ir-regolamenti hemm dik li applikant għandu jkollu "imġieba tajba u korretta".

Wieħed jeħtieġ li jsemmi wkoll li kondotta nadifa mhix biżżejjed u li r-regolamenti huma ħafna aktar ibsin f'dan ir-rigward.

Fil-fatt is-sejħa għall-applikazzjonijiet għall-ingaġġ fl-armata, li kienet ixxandret fil-gazzetta tal-gvern, tgħid li kull applikant għandu jawtorizza lill-armata li titkixxef mal-pulizija dwar kondotta tiegħu li ma tkunx ixxandret.

Kull applikant huwa wkoll meħtieġ li jipprovdi ċertifikat li mhux biss qatt ma kien ġie misjub ħati ta' reat kriminali iżda wkoll li ma hemm ebda investigazzjoni għaddejja dwar l-imġieba tiegħu.

Wieħed mis-suldati mixlijin bil-qtil ta' Lassana Cisse jinsab akkużat ukoll li kien ikkometta reat kriminali wara li fl-imgħoddi kien ġie kundannat dwar reat mill-qorti (dan ir-reat ma ssemmiex x'kien) iżda kien inħeles b'kundizzjoni li ma jikkommettix reat ieħor.

Il-Ministru tal-Intern Michael Farrugia qal li r-reat kriminali "ma kienx wieħed serju", iżda baqa' ma qalx f'hiex kien jikkonsisti dan ir-reat.

F'kull investigazzjoni dwar ir-responsabbiltà potenzjali tal-Istat u dwar in-nuqqas tal-Istat li jħares il-ħajja ta' Lissana Cisse, min ikun qed imexxi l-investigazzjoni ċertament ikun fid-dmir li jistaqsi jekk fiċ-ċertifikat is-suldat kienx iddikjara jew le li kien ġie misjub ħatja mill-qorti.

Hu x'inhu, ikun fid-dmir ukoll li jitkixxef biex jara jekk l-armata kinitx saret taf li dan kien instab ħati, ż-żmien meta saru jafu u dwar jekk sarux investigazzjonijiet ulterjuri biex jistabbilixxu li verament għandu "mġieba tajba u korretta".

X'aktarx li investigazzjoni bħal din kienet tkun kapaċi tikxef nuqqasijiet amministrattivi fil-mod kienu ġew imgħarbla l-applikanti fiż-żewġ proċessi ta' ngaġġ li seħħ fl-2017, nuqqasijiet li seħħew bis-saħħa tal-intervent politiku dirett tal-Prim Ministru u li l-Ombudsman diġà kellu l-okkażjoni li jikkundanna fir-rapport tiegħu dwar it-tmexxija tal-armata.

Lil tan- Newsbook , illum Michael Farrugia qalilhom li f'dan il-każ ikun hemm responsabbiltà politika x'tintrefa' kemm il-darba jiġi stabbilit li xi ħadd bgħat liż-żewġ assassini biex joqtlu lil Lassana Cisse.

Ma setax igħid ħmerija akbar minn din.

Jekk jiġi stabilit li kien politiku li bgħat suldat biex joqtol persuna oħra, dan il-politiku ma jkunx responsabbli politikament iżda responsabbli kriminalment għall-qtil.

F'dan il-każ, hemm ir-responsabbiltà politika.

Agħtu ħarsa lejn il-famuż ritratt li kien ttieħed fi żmien il-Milied is-sena l-oħra li fih jidhru Joseph Muscat imdawwar bl-erba' lagħqa ta' madwaru.

Dawn huma l-bażużli li ħatar biex iżommu kontroll strett fuq l-amministrazzjoni tal-pajjiż u dan sabiex tinżamm f'idejh kull awtorità fil-pajjiż.

Wieħed mill-mistednin tiegħu huwa d-Deputat Kmandant Mark Mallia li jidher bil-qiegħda bejn Edward Zammit Lewis – x'aktarx dan kien mistieden biex jurihom kemm jinqala' għax-xorb tal- gin

cocktails – u James Piscopo, il-moħħ wara t-tattiċi tal-elezzjoni tal-2013 u wieħed mis-setgħana li hemm illum.

It- Times of Malta qalet li tal-armata talbu ordni Presidenzjali biex ikunu jistgħu jissospendu liż-żewġ persuni mixlija bil-qtil.

Dawn mingħalihom li mossa bħal din se timpressjona lin-nies.

Kien biss ftit ġimgħat ilu li lil Godwin Schembri ddeċidew li jdabbrulu rasu – u mhux li jissospenduh – mill-armata, dan kollu għax sieħbu xerred filmat tiegħu jiċċajta dwar l-imbierek kanċell li twaħħal f'nofs għalqa minn uffiċjali nkompetenti li kienu ngħataw promozzjonijiet biex jissorveljawh.

Ftit ġimgħat ilu il-Kmandant tal-Armata ma ħasibhiex darbtejn biex ikeċċi suldat.

U issa dan jidhirlu li jeħtieġ jitlob il-permess tal-President biex jissospendi tnejn oħra.

U ħalluna!

Dawn dehrilhom li kellhom iżeffnu lill-President fin-nofs biex dan iservi ta' paraventu għall-Prim Ministru .

Biex jippruvaw ibellgħuha li kellhom jirrikorru lejn awtorità aktar għolja.

Li ġara' hu li l-President spiċċa ta palata biex gvern inkompetenti u korrott jibqa' jżomm fil-wiċċ.

Ħadd m'hu jixli lill-Prim Ministru li kien hu li bgħat liż-żewġ suldati biex joqtlu bniedem f'Bir żebbuġa.

Madankollu kien proprju hu li ħatar bażużlu biex jimpjega suldati bil-għan li, minflok li jaqdi l-interess nazzjonali billi jingaġġa fl-armata persuni ta' karattru eżemplari u li għandhom it-taħriġ meħtieġ, ra kif għamel biex jaqdi l-interessi elettorali tal-Partit Laburista bir-riżultat li żewġ terroristi għamlu użu mis-setgħa u l-impunità li ngħatatilhom permezz ta' proċess elettorali mittiefes biex joqtlu bniedem f'Birżebbuġa.

Dażgur li jeħtieġ iġorr ir-responsabbiltà politika.

U kif!

Previous: Se jumiljaw lil pajjiżna Next: Repubblika: Il-Gvern gideb darbtejn fi stqarrija waħda window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });


Se jumiljaw lil pajjiżna

L-Assemblea Parlamentari tal-Kunsill tal-Ewropa għadha kemm irċeviet l-abbozz tar-rapport imfassal minn membru tagħha li kien tqabbad biex jifhem aħjar il-kuntest tal-assassinju ta' Daphne Caruana Galizia u dak kollu li seħħ f'Malta minn dakinhar 'l hawn.

Ir-rapport mistenni li jiġi diskuss qabel il-waqfa tas-sajf tal-Assemblea li mistennija wkoll tiddibatti riżoluzzjoni li, jekk tgħaddi kif ġiet imfassla, tkun waħda mill-akbar kundanni umiljanti li tkun qatt qalgħet Malta fil-kuntest internazzjonali tal-istorja tagħna.

Il-kandidati tal-Labour għall-Parlament Ewropew qed jistiednuna nivvutawlhom biex ikunu jistgħu ipoġġu fuq is-siġġijiet ta' Parlament li jitlaqqa' ftit il-bogħod mill-bini tal-Kunsill tal-Ewropa u dan sabiex ikun jistgħu jiddefendu r-reputazzjoni ta' Malta.

It-tliet rappreżentanti tal-Labour fl-Assemblea Parlamentari tal-Kunsill tal-Ewropa huma Stefan Zrinzo Azzopardi, Manuel Mallia u Etienne Grech.

Dawn bi ħsiebhom jiddefendu r-reputazzjoni ta' Malta mill-perspettiva tagħhom.

Iżda wieħed għandu jistenna' li tal-Kunsill tal-Ewropa se jeżaminaw il-fatti u jwieżnuhom ma' dak li se jgħidu r-rappreżentanti Laburisti.

Jekk dawn bi ħsiebhom jiddefendu dak li huwa indifensibbli, ibqgħu ċerti li lil Malta se jagħmlulha aktar ħsara.

Mhux lanqas għaliex l-abbozz tar-rapport igħid li wieħed mis-sinjali lampanti li juri l-istituzzjonijiet Maltin jinsabu mgħarrqin fil-ħama huwa li deputati parlamentari Laburisti ngħataw impjieg imħallas mill-gvern.

Stefan Zrinzo Azzopardi, bniedem li ma jibżax mill-qtates mejtin , iħawwar id-dħul tiegħu b' salarju bħala Chairman tal- Grand Harbour Regeneration Corporation .

Huwa wkoll ir-Rappreżentant Legali tas- Central Procurement and Supplies Unit tal-gvern .

Manuel Mallia, li għadu sal-lum ma spjegax minn fejn ġew in-nofs miljun ewro kontanti li jżomm id-dar , huwa Chairman tal- Occupational Health and Safety Authority .

Huwa wkoll wieħed mill-avukati tal-Uffiċċju tal-Prim Ministru.

Etienne Grech, dak li kien seraq kilwa minn ġisem mejjet biex ikun jista' jeżaminaha d-dar , huwa Chairman tal-Kunsill Konsultattiv għan-naħa t'Isfel ta' Malta .

L-Assemblea Parlamentari tal-Kunsill tal-Ewropa se tisma' d-"difiża ta' Malta" ta' dawn it-tlieta.

Imbagħad bi ħsiebha teżamina dak li hemm miktub fir-rapport tal-Kummissjoni ta' Venezja li jikkonkludi li "meta deputati tal-gvern jingħataw inċentiv finanzjarju mill-gvern stess, x'aktarx dawn jibqgħu lura milli jikkontrollaw l-imġieba tal-gvern".

U l-istess Assemblea Parlamentari – li x-xahar id-dieħel mistennija li tivvota dwar dan ir-rapport ġdid – se ssir taf li dawk id-deputati parlamentari li jirċievu ħlasijiet għal xogħol ħafif mogħti lilhom se jkollhom aktar żmien biex idawwru l-attenzjoni tagħhom fuq ix-xogħol parlamentari – u li, fil-każ tad-deputati Laburisti li qed igawdu minn dan il-ġid kollu li qed jintraxx fuqhom – u biex jagħtu l-appoġġ tagħhom lill-gvern.

M'hemmx dubju li hemm ukoll deputati parlamentari li huma serji u ta' prinċipju.

"Madankollu, l-Kamra tad-Deputati fl-istat attwali tagħha, ma tistax teżerċita kontroll effettiv fuq il-gvern".

X'aktarx li l-Assemblea Parlamentari tal-Kunsill tal-Ewropa se tqis li l-imġieba ta' Zrinzo Azzopardi, Mallia, Grech, meta dawn jaqbżu għal Joseph Muscat, bħala waħda diżonesta u korrotta, u waħda li hi msejsa fuq ħlas irregolari minn flus il-Maltin.

L-Assemblea se tisma' dak kollu li bi ħsiebhom igħidu dawn it-tlieta u mbagħad se tgħaddi biex twarrab l-argumenti tagħhom.

Bl-imġieba tagħhom m'huma se jagħmlu xejn ħlief li jumiljaw lil pajjiżna.

Previous: Dażgur li hemm ir-responsabbiltà politika.

M'għandniex xi ngħidu, mhux bi ħsiebu jerfagħha.

Next: Il-qtil ta' bniedem innoċenti u kif qed jippruvaw igħattu xtur il-gvern. window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });


Repubblika: Il-Gvern gideb darbtejn fi stqarrija waħda

Stqarrija ta' Repubblika Repubblika tirreferi għall-istqarrija uffiċjali tal-Gvern 191133.

Hu preokkupanti iżda mhux sorprendenti li l-Gvern joħroġ stqarrijiet li jinkludu gideb fuq il-fatti.

L-ewwel: il-kawża fil-Qorti tal-lum ma kinitx ta' Simon Busuttil u Jason Azzopardi ... daqs kemm ma kinitx ta' Peter Grech u Victoria Buttigieg.

L-avukati tal-partijiet mhumiex il-partijiet.

Din hi kawża bejn il-Gvern fuq naħa waħda u Repubblika – organizzazzjoni reġistrata skond il-liġi bħala korp tas-soċjetà ċivili – fuq in-naħa l-oħra.

Il-Gvern irid jinjora l-eżistenza tas-soċjetà ċivili u tad-dritt tagħna li nikkontestaw id-deċiżjonijiet tiegħu.

Iżda kif iddeċidiet il-Qorti llum, dan id-dritt hu sanċit fil-liġi u hu l-bażi tad-deċiżjoni tal-Qorti tal-lum li l-każ li għamilna jkompli jinstema'.

It-tieni, hi gidba li l-Qorti ċaħdet it-talba ta' Repubblika li ssir riferenza għal preliminary ruling lill-Qorti Ewropea tal-Ġustizzja.

Anzi l-Qorti espressament qalet li mhix qed tieħu deċiżjoni fuq din il-kwistjoni għalissa u se tħalli li jinstemgħu aktar provi fil-kawża.

Il-Qorti qalet ukoll li ħadet konjizzjoni tal-fehma tal-Avukat Ġenerali fil-Lussemburgu dwar il-każ analogu Kummissjoni Ewropea kontra l-Polonja u allura se tistenna l-gwida tad-deċiżjoni tal-Qorti Ewropea dwar dak il-każ.

Mhemmx dubju li kull parti f'xi kwistjoni se jkollha l-interpretazzjoni tagħha ta' xi tkun qalet il-Qorti.

Iżda dan ma jagħtix dritt lill-Gvern li jigdeb fuq il-fatti.

Repubblika qed tippubblika hawn kopji tad-digrieti tal-Qorti tal-lum għax huma fuq kollox il-prova oriġinali ta' dak li ddeċidiet il-Qorti ... u mhux il-gideb tal-Gvern.

22_05_2019-63_2019-116911 22_05_2019-63_2019-116913 (1)

Previous: Il-qtil ta' bniedem innoċenti u kif qed jippruvaw igħattu xtur il-gvern.

Next: Giddieb sfaċċat window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });


Il-karrotta u l-frosta

Agħtu daqqa t'għajn lejn din il-post ta' Norman Vella.

Tfiehem dwar kif ilu 6 snin il-qorti f'kawża li għamel kontra l-gvern jistenna biex l-istess gvern iressaq xhud wieħed jew prova waħda li hi waħda biex jiġġustifika r-raġuni għala kien tkeċċa.

Sitt snin sħaħ.

U llum ġie mgħarraf li l-kawża ser tkompli f'Ottubru li ġej.

Grazzi għal moss minn naħa tal-gvern, Vella jirreferi għat-tibdiliet fil-kompożizzjoni tat-tribunal li mistenni jgħaddi ġudizzju fuq l-istess gvern.

Hawn forsi min jistaqsi: din mhix ġudikatura indipendenti?

Norman Vella huwa xandar kapaċi u ta' esperjenza kbira li huwa magħruf sew minħabba ż-żmien li għamel kemm fix-xandir kif ukoll fil-politika.

Iżda dak li jinsab għaddej minnu bħalissa jista' jiġi apprezzat minn bosta nies li missew mal-qorti biex jippruvaw jieħdu drittijiethom u li sabu ruħħom miċħudin mill-ġustizzja.

Meta jkunu jridu li bilfors tgħaddi tagħhom, ta' spiss nisimgħu Ministru jsemmu s-"saltna tad-dritt".

X'aktarx li dan isemmuh bi skuża biex ma jagħmlu xejn għaliex mid-dehra hawn liġi li tgħodd għal kulħadd ħliefhom.

Tista' tgħid li meta kwistjoni ma tikkonċernax lilhom, jirrikorru ta' dak li Malcolm Tucker sejjaħ bħala sistema tal-karrotta u l-frosta.

Jekk għadek ma fhimtx, Malcolm Tucker wkoll kellu jispjega li min kien qed jisimgħu bi kliem li jinftiehem.

"Taqbad karrotta , u wara li ddeffishielu fil-warrani, iddeffislu wkoll il-frosta u, wara li tkun għamilt dan, iddeffislu wkoll karrotta aktar ħarxa u ferm akbar."

Is-saltna tad-dritt tkompli tagħreq meta tibda' tinduna li, kif jaf kulħadd u kif fissirha Norman Vella, 'tidħol il-qorti biss meta tkun ħati jew ikollok it-tort'.

Inkella jkollok tieħu l-liġi b'idejk.

Ma tagħtix tort lil min jaqta' qalbu jirrikorri lejn il-qorti biex jieħu l-ġustizzja speċjalment meta fuq in-naħa l-oħra jkun hemm il-gvern.

Previous: L-aqwa li rbaħt karrozza!

Next: Demokrazija tal-fażola window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });


Giddieb sfaċċat

Il-lejla Joseph Muscat tkellem f'laqgħa tal-Partit.

U kelli nsegwi lil dan il-bniedem hu u jlissen gidba wara oħra mingħajr mistħija ta' xejn.

Din ma kinitx l-ewwel darba li ħareġ b'ħafna qerq, iżda xorta waħda huwa ta' għajb.

Din id-darba ma kellux persuni b'karnaġjon iswed madwaru: ma riedu lil ħadd jiftakar li kien bażużlu minn tiegħu li mpjega żewġ suldati li spiċċaw qatlu bniedem iswed kiesaħ u biered.

Wara li l-gvern tiegħu dalgħodu ħareġ stqarrija uffiċjali mimlija qerq, huwa rrepeta l-istess qerq meta tkellem dwar il-kawża li Repubblika għamlet fil-qorti kontra l-indħil anti-demokratiku persistenti tal-gvern fl-indipendenza tal-ġudikatura.

Tkellem bħallikieku Repubblika ma teżistix: lanqas biss indenja ruħu jsemmi li din il-kawża inbdiet minn għaqda volontarja li hi reġistrata u rikonoxxuta mil-liġijiet tal-gvern tiegħu stess.

Madankollu jidher li jinsab urtat bil-fatt li Repubblika irnexxielha tokkupa l-aġenda tal-kampanja tiegħu ftit sigħat biss qabel jibdew jinxteħtu l-voti.

Imbagħad għadda biex jirrepeti l-gidba li ntqalet dalgħodu: qal li l-Imħallef Mark Chetcuti kien ċaħad it-talba li għamlet Repubblika biex il-kwistjoni dwar il-mod kif issir l-għażla tal-ġudikanti Maltin tiġi mgħoddija lill-Qorti Ewropea tal-Ġustizzja.

Il-folla li kellu quddiemu tgħidx kemm ferħet bl-aħbar li tahom il-kbir mexxej.

M'għandniex xi ngħidu, lin-nies tiegħu gidbilhom b'mod sfaċċat.

Il-Qorti ma ħadet ebda deċiżjoni bħal din, il-ġimgħa d-dieħla il-kawża ser tkompli u l-imħallef se jisma' trattazzjonijiet b'rabta mas-sentenza li għad irid jaqta'.

Ma jsibha diffiċli xejn li jigdeb fil-priedki ta' nhar ta' Ħadd.

U jsibha inqas diffiċli li jigdeb tlitt ijiem qabel elezzjoni.

Madankollu Joseph Muscat jeħtieġ jiftakar li, din id-darba, qed jiġġieled battalja differenti.

Repubblika mhix partit politiku u l-elezzjonijiet għal Repubblika m'humiex il-bidu u t-tmiem ta' kollox.

Ikun x'ikun ir-riżultat nhar is-Sibt – riżultat li x'aktarx ser jiffavurih – Repubblika ser tibqa' hawn u ser tkun hawn ukoll il-ġimgħa d-dieħla.

U ser ikollu jiffaċċja l-mistoqsijiet kollha kemm fil-qorti u kif ukoll f'istituzzjonijiet oħrajn.

Lil dawk li kellu quddiemu qalilhom li dak li kiteb ir-rapport tal-Kunsill tal-Ewropa huwa politiku mqareb mill-Olanda.

Proprju b'dan il-mod jipprova jattakka l-kredibilità ta' kritika mill-aktar iebsa u xokkanti li qatt irċieviet Malta minn xi awtorità internazzjonali.

Lil Pieter Omtzigt tkellem dwaru bl-istess mod li kien tkellem dwar Maria Efimova, Ana Gomes, David Casa, Daphne Caruana Galizia u kull persuna oħra li ilhom li xammew x'isarraf.

Dan kollu seħħ din il-ġimgħa.

Fi ftit ġimgħat oħra, lin-nies tiegħu ser ikollu jispjegalhom għaliex ir-rapport ta' Pieter Omtzigt akkwista l-appoġġ ta' parlamentari oħrajn membri tal-Assemblea Parlamentari tal-Kunsill tal-Ewropa.

Jista' jkun ukoll li dawn se jifformaw maġġoranza, fosthom soċjalisti.

M'hemmx dubju li ser ikompli jigdeb.

U aħna ser nibqgħu hawn ukoll.

Previous: Repubblika: Il-Gvern gideb darbtejn fi stqarrija waħda Next: Ma jridx jarah elett window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });


X'mingħalih se jirbaħ Adrian Delia?

Ta' Xarabank ħabbru li għada Adrian Delia, bħala gladjatur prim, se jiddibatti ma' Franco Debono, David Thake, Wayne Hewitt, George Tabone tal-Gram Jewellers u ċertu Jeremy Camilleri li jingħad li kien jaħdem mal-General Workers' Union.

Lovin' Malta – nittama li b'mod ironiku – sejħet lil dan l-iżvilupp bħala "manuvra kuraġġjuża" minn naħa ta' Adrian Delia .

Ejjew nassumu li l-gladjatur prim tagħna ser jirnexxielu jgħaffeġ taħt saqajh lill-avversarju tiegħu.

X'ikun wettaq jew ipprova b'daqshekk?

Li jkun Prim Ministru aħjar minn George Tabone tal-Gram?

B'daqshekk mingħalih li se jkun qed jimpressjona lil xi ħadd?

Dak li ser iseħħ għada juri l-estremità tad-disperazzjoni li jinsab fiha Adrian Delia li saħansitra wasal biex aċċetta dawn il-kundizzjonijiet umiljanti biex ikun jista' jidher fuq TVM.

Jixbaħ ħafna lil dak il-politiku skadut li jaħdem f' The Thick of It li aċċetta li jiġi intervistat minn persuna liebsa lbies fil-forma ta' koxxa tal-majjal.

Mid-dehra dawk li qed jagħtu l-pariri lil Adrian Delia ddeċidew li jaċċettaw dan il- format għaliex ftit huma dawk il-persuni li, paragunat magħhom, Adrian Delia jista' jaqta' figura aħjar għal fuq it-televiżjoni.

Għada ser ikun qisu bgħatuh biex jissielet mat-tfal tal-iskola.

M'hi idea tajba xejn.

Fl-aħjar ipotesi, se nsiru nafu li Adrian Delia kapaċi jilbes aħjar minn David Thake, li għandu rekord personali aktar konsistenti minn Wayne Hewitt f'dawk li huma voti, li m'huwiex ammiratur daqshekk bil-miftuħ ta' Joseph Muscat bħalma hu Jeremy Camilleri, li hu inqas .... instabbli ... minn Franco Debono, u li għandu kondotta kriminali aktar nadifa minn dik ta' George Tabone tal-Gram.

Mur obsor ħej.

Previous: Malta mitluba tikkonsulta dwar il-qasam tar-riformi fil-ġustizzja mal-Kummissjoni ta' Venezja Next: Il-Grupp Parlamentari tal-PN għandu joqgħod b'seba' għajnejn window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });


Consuelo Scerri Herrera tirrikuża ruħha mis-smigħ tal-appell tal-Ministri

Konrad Mizzi, Chris Cardona u Edward Scicluna se ikollhom jistennew biex ikunu jafu liema mħallef ser jisma' l-appell tagħhom minn digriet ta' maġistrat li ordna t-tnedija ta' inkjesta kriminali li għandha tinvestiga l-imġieba tagħhom meta inbiegħu tliet sptarijiet pubbliċi.

Dakinhar li ppreżentaw l-appell tagħhom, kienet għassa l-Imħallef Consuelo Scerri Herrera.

F'kummentarju li jien xandart ftit ġranet ilu, kont semmejt ir-raġunijiet il-għala Consuelo Scerri Herrera kellha tirrikuża ruħħa milli tisma' l-appell.

Illum l-Imħallef irrikużat ruħħa u fid-digriet tagħha semmiet ir-raġunijiet li kont ġibt jien.

Mizzi, Cardona u Scicluna huma Ministri tal-Kabinett u kollegi ta' ħuha Josè Herrera.

Għal din ir-raġuni biss, l-Imħallef dehrilha li l-ġustizzja għanda tidher li qed issir u li għalhekk kellha twarrab.

L-appell issa ser jinstema' minn Imħallef ieħor.

Previous: Karol Aquilina għandu raġun.

Keith Schembri nkixef ta' li hu: ĠIFA Next: Kienet xammithom mill-bidu nett window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });


Il-Qorti tiċħad talba ta' 3 Ministri għal estensjoni ta' xahrejn biex iwieġbu dwart l-inkjesta b'rabta mal-iskandlu tal-isptarijiet

Edward Scicluna, Chris Cardona u Konrad Mizzi talbu lill-qorti għal aktar żmien milli soltu jingħata biex iwieġbu għat-talba ta' Repubblika biex titnieda inkjesta dwar allegata korruzzjoni u ħasil ta' flejjes maħmuġin b'rabta mal-iskandlu dwar l-isptarijiet.

M'għandniex xi ngħidu, għalkemm it-talbiet li saru fir-rikors li ġie preżentat minn Repubblika sejħulhom bħala "biss spekulazzjoni", huma lmentaw li r-rapport fih aktar minn 150 paġna b'46 dokument anness.

Huma qalu li ser jeħtieġu ħafna aktar żmien biex jeżaminaw il-karti bix-xiljiet li hemm fihom u li r-rikors ta' Repubblika "jitħoqqlu l-attenzjoni tagħhom kollha".

Edward Scicluna, Chris Cardona u Konrad Mizzi lill-qorti qalulha li bħala politiċi, għandhom ħafna x'jagħmlu u li bħalissa għandhom x'jagħmlu aktar mis-soltu u dan minħabba l-kampanja elettorali għall-elezzjonijiet Ewropej u dawk lokali.

Fl-aħħarnett – u b'mod kontradittorju għall-aħħar – it-tliet Ministri qalu li l-kwistjoni dwar l-iskandlu tal-isptarijiet diġà qed tingħata attenzjoni mill-Awditur Ġenerali u li għalhekk l-informazzjoni li hi meħtieġa biex ikunu jistgħu iwieġbu għar-rikors ta' Repubblika diġà nġabret għall- audit tal-NAO li għadu għaddej.

Mat-talba tagħhom lill-qorti biex jingħataw aktar żmien, huma annettew kopja tat-termini ta' riferenza tan-NAO dwar l-inkjesta tal-VGH li jġibu d-data ta' Jannar 2018, jiġifieri 17 il-xahar ilu.

Minkejja l-istqarrija tagħhom fis-sens li l-provi li jeżonerawhom diġà nġabru mill-inkjesta mnedija mill-awditur, li issa ilha għaddejja 17 il-xahar, it-tliet Ministri qalu li jeħtieġu aktar żmien biex jiġbru l-istess informazzjoni biex ikunu f'pożizzjoni li jwieġbu lil Repubblika.

Il-Qorti ċaħdet it-talba ta' Edward Scicluna, Chris Cardona u Konrad Mizzi għal estensjoni ta' xahrejn u fakkrithom li huma stess ammettew li d-dokumentazzjoni kollha li hi meħtieġa kienet "diġà nġabret" u li għalhekk m'għandhomx għalfejn jingħataw aktar żmien biex iwieġbu.

Il-Qorti madankollu tathom żmien sat-3 ta' Ġunju biex jippreżentaw it-tweġiba tagħhom.

M'għandniex xi ngħidu, hemm differenzi sinjifikanti bejn talba għat-tnedija ta' inkjesta Maġisterjali u t-termini ta' riferenza ta' rapport ta' awditur.

Ippermettuli nsemmi waħda biss.

Rapport ta' awditur qatt ma jista' jwassal għal azzjoni kriminali.

Iżda dak ntalab minn Repubblika jista' jwassal għal dan.

Previous: Ma jiddejjaq xejn jurina x'ħobż jiekol Next: Dażgur li hemm ir-responsabbiltà politika.

M'għandniex xi ngħidu, mhux bi ħsiebu jerfagħha. window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });


Malta mitluba tikkonsulta dwar il-qasam tar-riformi fil-ġustizzja mal-Kummissjoni ta' Venezja

HXJ983 Brussels, Belgium.

28th Mar, 2017.

Press conference of Minister Justice of Malta Owen Bonnici and Commissioner Vera Jourova at the European Council.

Credit: Leo Cavallo/Alamy Live News Għejjun mill-Kummissjoni Ewropea qaluli li l-Kummissarju għall-Ġustizzja Vera Jourova saħqet dwar il-ħtieġa li r-riformi fil-qasam tal-ġustizzja għal Malta jiġu mgħarbla sewwa u li l-gvern Malti jikkonsulta mal-Kummissjoni ta' Venezja.

Dan id-diskors il-Kummissarju Jourova qalitu f'Mejju li għadda waqt laqgħa fi Brussel mal-Ministru tal-Ġustizzja Owen Bonnici li tkellem mal-Kummissarju dwar il-pjanijiet tiegħu għall-ħolqien ta' uffiċċju separat għall-Prosekutur-Ġenerali u dwar ir-riformi f'dak li għandu x'jaqsam ma' ħatriet fil-ġudikatura.

F'Diċembru li għadda, tal-Kummissjoni ta' Venezja kienu tkellmu dwar id-dgħjufijiet kbar li sabu fil-qafas Kostituzzjonali ta' Malta.

Waħda minn dawn id-dgħjufijiet tinsab fil-kunflitt fir-rwol tal-Avukat Ġenerali li jaġixxi ta' avukat tal-gvern u ta' prosekutur.

Minn dakinhar 'l hawn, il-gvern ippropona bidliet fil-liġi bil-għan li jinfirdu r-rwoli iżda naqas li jindirizza kwistjonijiet fundamentali bħalma huma l-fatt li deċiżjonijiet meħuda mill-Avukat Ġenerali ma jistgħux jiġu kontestati u l-fatt li l-Avukat Ġeneral jinħatar mill-Prim Ministru.

Fil-fatt, il-Ministru Owen Bonnici wera' biċ-ċar li l-gvern bi ħsiebu jibqa' jaħtar lill-prosekutur ġenerali huwa stess u dan minkejja l-problemi li skoprew tal-Kummissjoni ta' Venezja li huma marbuta mas-setgħat eċċessivi li għandu l-Prim Ministru fejn jidħlu ħatriet ta' persuni f'karigi pubbliċi li qegħdin hemm biex igħarblu l-imġieba tal-gvern.

Ir-riforma fil-qasam tal-ġustizzja issa saret aktar urġenti għax il-gvern xorta waħda kompla għaddej bil-ħatriet ta' wieħed minn għaxra tal-ġudikatura kollha u dan minkejja li kien għadu f'taħditiet mal-Kummissjoni dwar dak li suppost għandu l-ħsieb li jirriforma.

Meta Repubblika ipprotestat fil-Qorti kontra dawn il-ħatriet għar-raġuni dawn saru mingħajr ma ttieħdu in konsiderazzjoni l-proposti tal-Kummissjoni ta' Venezja, l-Avukat Ġenerali wieġeb fil-Qorti li l-Kummissjoni ta' Venezja kienet biss entità konsultattiva u li l-gvern ma kienx obbligat li joqgħod fuq il-pariri tagħha.

Kemm ilha li ħarġet bil-proposti tagħha f'Diċembru li għadda, l-gvern qatt ma qal li kien talab il-gwida tal-Kummissjoni ta' Venezja dwar ir-riformi li ġew proposti.

Għejjun mill-Kummissjoni Ewropea qaluli li "kienu qed isegwu mill-qrib l-iżviluppi li kienu qed iseħħu f'Malta".

Rapport tal-Kumitat dwar il-Ġustizzja u dwar id-Drittijiet tal-Bniedem tal-Kunsill tal-Ewropa jgħid li "l-awtoritajiet Maltin għandhom jimplimentaw b'urġenza r-rakkomandazzjonijiet tal-Kummissjoni ta' Venezja.

Dawn ir-rakkomandazzjonijiet għandhom bixra koerenti u l-implimentazzjoni tagħhom għandha tieħu forma ħolistika.

Mhux aċċettabbli li l-gvern jagħżel ir-rakkomandazzjonijiet li jrid u oħrajn iwarrabhom fil-ġenb.

Il-proċess ta' riforma għandu jkun wieħed miftuħ u inklussiv".

Previous: Minn fejn ġibtuha l-kwotazzjoni mir-rapport Egrant?

Next: X'mingħalih se jirbaħ Adrian Delia? window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });


Karol Aquilina għandu raġun. Keith Schembri nkixef ta' li hu: ĠIFA

Agħtu daqqa t'għajn lejn dak li kiteb fi tweet Karol Aquilina wara li Keith Schembri l-akkużi ta' korruzzjoni fil-konfront tiegħu għażel li jħallihom għaddejjin biex jiġix imġiegħel jammettihom taħt ġurament fil-qorti.

Il- #ġifa il-għala qasam it-triq? 🐔 Għax ried jaħrab mill-kawża ta' libell tiegħu stess. 💨 @keithaschembri

pic.twitter.com/0Z5IhnREo2 — Karol Aquilina (@KarolAquilina) 11 ta' Novembru 2019

Previous: Keith Schembri nqela' b'żejtu Next: Consuelo Scerri Herrera tirrikuża ruħha mis-smigħ tal-appell tal-Ministri window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });


Ma jiddejjaq xejn jurina x'ħobż jiekol

Dan l-imbierek m'hu ħadd ħlief Joseph Mangion, kuntistabbli tal-pulizija u gwardjan volontarju tal-imġieba u tar-reputazzjoni xejn tajba ta' rjus kbar tal-Labour.

Huwa kien feġġ fiċ-ċentru tal-attenzjoni f'Ġunju tas-sena l-oħra meta ttanta jiċċensura lill-fotografu tar- Reuters Darrin Zammit Lupi li kien qiegħed fuq xogħolu jirrapporta dwar azzjoni li kienu ħadu Il-Kenniesa fuq it-taraġ ta' Kastilja u li permezz tagħha perrċu xbieha ta' Konrad Mizzi liebes ilbies tal-ħabsin.

U għaliex Konrad Mizzi huwa benjamin ta' dan l-imbierek, huwa ma felaħx joqgħod pass lura u nesa' għal kollox li dmiru jikkonsisti fil-ħarsien tal-ġurnalisti li jkunu fuq il-lant tax-xogħol tagħhom u mhux fit-tfixkil tagħhom.

Il-kap tal-union tiegħu, Sandro Camilleri, imlaqqam minn din il- website bħala ' Inspector Big ', minflok ta ċanfira mistħoqqa lil Joseph Mangion, qabeż għalih.

Għax, wara kollox, x'jiswa' li tkun 'pulizija laburist' jekk ma jkollokx ukoll ħbieb setgħana li jkunu dejjem lesti li jaqbżu għalik?

Arawh naqra b'wiċċu nkwadrat f' Instagram riċenti.

Ma ħalla ebda dubju fl-imħuħ x'kwalità ta' ħobż jiekol.

Għaliex għandkom tkunu tafu li Joseph Mangion ser jivvota Labour.

Previous: Għandna dritt li nsiru nafu dak li diġà jaf bih hu Next: Il-Qorti tiċħad talba ta' 3 Ministri għal estensjoni ta' xahrejn biex iwieġbu dwart l-inkjesta b'rabta mal-iskandlu tal-isptarijiet window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });


Minn fejn ġibtuha l-kwotazzjoni mir-rapport Egrant?

Fil-Qorti, Edward Scicluna, Chris Cardona u Konrad Mizzi ġabu r-raġunijiet tagħhom il-għala jidhrilhom li m'għandhiex issir inkjesta biex tgħarbel l-imġieba tagħhom fejn għandu x'jaqsam l-iskandlu dwar l-isptarijiet VGH.

Wieħed jeħtieġ li jifhem li, f'dan l-istadju, m'hix qed tiġi mgħarbla il-ħtija jew in-nuqqas ta' ħtija tagħhom.

Iżda, fid-dawl ta' dak li diġà huwa magħruf, il-Maġistrat jeħtieġ jara jekk teżistix biżżejjed informazzjoni li tiġġustifika li ġbir ta' provi dwar reat kriminali permezz ta' nkjesta.

U meta tintemm din l-inkjesta, tkun trid tittieħed deċiżjoni dwar jekk għandhomx jinħarġu akkużi li eventwalment iwasslu għal pro1ess fil-qorti li għandu jiddetermina l-ħtija jew in-nuqqas tagħha.

Għalhekk il-kwistjoni dwar jekk hemmx ħtija jew le għadha lura ħafna.

Madankollu Edward Scicluna, Chris Cardona u Konrad Mizzi mhux lesti li jidħlu f'riskju u, permezz tat-tweġiba tagħhom, ħarġu bil-mazza proverbjali għal min azzarda jgħid li huma b'xi mod kienu naqsu.

Araw x'kitbu dwar Repubblika: "din hi biss narrativa politika"; "giddibin"; "jippretendu li l-inkjesti maġisterjali għandhom ikunu nasbiet bażati fuq suspetti, spekulazzjonijiet u konġetturi miġjuba 'l quddiem minn opinjonisti li jiġbdu l-ħbula ta' avversarji li jimirħu fix-xena politika".

Dwar The Shift News u dwar Caroline Muscat: "Dan il- blog huwa magħruf għall-artikli ta' natura partiġġjana li jxandar kontra l-gvern immexxi mill-Partit Laburista.

Għal bosta snin, Caroline Muscat kienet taħdem bħala ġurnalista mat-Times of Malta u kitbet stejjer kontra l-gvern...

Caroline Muscat ingħaqdet mal-PN biex tmexxi l-kampanja elettorali bħala Campaign Director...

Eżatt wara l-kampanja elettorali tal-2017, Caroline Muscat kompliet bl-attività politika tagħha bħala ko-fundatriċi ta' The Shift News li jxandar artikli bi kritika kontra l-Partit Laburista."

Dwar Daphne Caruana Galizia huma kkwotaw mill-inkjesta Egrant tal-Maġistrat Aaron Bugeja b'dawn il-preċiżi kliem: "Fil-kuntest tal-fatt li ġie pruvat b'mod sodisfaċenti li d- declarations of trust fil-proċeduri tal-inkjesta (Egrant) kellhom firem foloz, il-Kummissarju tal-Pulizija għandu jibda' investigazzjoni bil-għan li jiddetermina min kien jew min kienu l-persuni responsabbli li ffabbrikaw, użaw u qassmu dawn id-dokumenti foloz".

M'għandniex xi ngħidu, il-firem setgħu faċilment ġew iffalsifikati minn mnejn kienu nħarġu, jiġifieri minn ħdan Mossack Fonseca innifisha, kif diġà kien ġie spjegat b'ċertu dettall.

Iżda Edward Scicluna, Chris Cardona u Konrad Mizzi, s-suppost investigazzjoni tal-Kummissarju tal-Pulizija jagħtuha l-ġenb u b'mod indirett jitfgħu l-ħtija fuq Daphne Caruana Galizia.

Dan stqarruh hekk kif dalgħodu t-Times of Malta rrappurtat li Edward Scicluna, Chris Cardona u Konrad Mizzi qalu li l-imġieba tagħhom ma tistax tiġi mgħarbla għaliex id-deċiżjonijiet li jieħu l-gvern permezz tal-Ministri hija mħarsa mill-kolleġġjalità tal-kabinett u għalhekk huma ma jistgħux jinżammu responsabbli individwalment għal kull ma jagħmel il-gvern.

Dawn qalu wkoll li ġaladarba l-Awditur Ġenerali qiegħed igħarbel il-privatizzazzjoni tal-isptarijiet, m'hemmx ħtieġa għall-Maġistrat biex jagħmel dan ukoll – konvenjentement ħarbitilhom li l-Awditur Ġenerali m'għandux is-setgħa li jħarrek jekk jirriżulta li twettaq reat kriminali.

Iżda l-isbaħ waħda li ħarġu biha hi li Edward Scicluna, Chris Cardona u Konrad Mizzi — bħala Ministri tal-gvern bis-setgħa li jonfqu l-mijiet tal-miljuni minn flus il-poplu — jippretendu li m'huma kontabbli lejn ħadd u li l-imġieba tagħhom ma tistax tiġi mgħarbla.

Iżda ma ġara' xejn jekk fuq is-soċjetà ċivili u fuq il-ġurnalisti indipendenti jiftħu l-kanuni tal-kritika tagħhom b'akkużi infondati.

Għal dawn is-setgħana, dawk li jikkritikawhom jew jippretendu li għandhom ikunu kontabbli bilfors huma persuni motivati mill-partiġġjaniżmu.

Skont huma, ħadd m'għandu dritt li jgħarbel l-imġieba tagħhom għax, jekk xi ħadd jażżarda li jagħmel dan, dan ta' bilfors ikun motivat politikament.

Il-kliem iebes li wżaw fil-konfront ta' ġurnalista li kitbet stejjer li ma daqqewx għal widnejhom – Caroline Muscat — u l-attakki personali li għamlu huwa ta' għajb.

Tliet Ministri tal-kabinett marru l-Qorti u stqarrew li huma m'humiex kontabbli għall-imġieba tagħhom u li l-ġurnalista hija l-għadu tagħhom.

Hemm ħaġa oħra ta' tħassib li semmiet The Shift News fl-artiklu li xandret il-bieraħ bil-lejl.

Il-kwotazzjoni li siltu mir-rapport Egrant biex jippruvaw jiskreditaw lil Daphne Caruana Galizia qatt ma xxandret qabel u Repubblika għadha kemm għamlet talba fil-qorti biex tiġi identifikata l-persuna li kkwotat mir-rapport.

Il-kwotazzjoni tidher li nstiltet minn dik il-parti tar-rapport Egrant li għadha ma xxandritx u, jekk dan fil-fatt huwa l-każ, dan ifisser li Edward Scicluna, Chris Cardona u Konrad Mizzi r-rapport suppost sigriet jafu x'fih.

Adrian Delia ma rnexxielux jipperswadi lill-Qorti biex tordna li jingħata kopja.

F'dawk il-proċeduri, Joseph Muscat, Owen Bonnici, Peter Grech u Kurt Farrugia kienu kkonfermaw bil-ġurament li kopja tar-rapport Egrant ma ngħatat li ħadd aktar.

Jaqaw xi ħadd minnhom ħa ġurament falz?

Ma nagħmlux mod li dak li Edward Scicluna, Chris Cardona u Konrad Mizzi xlew bih lil Repubblika – jiġifieri l-gideb – huma ħatja tiegħu huma stess?

Previous: Storja dwar żewġ intervisti Next: Malta mitluba tikkonsulta dwar il-qasam tar-riformi fil-ġustizzja mal-Kummissjoni ta' Venezja window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });


Keith Schembri nqela' b'żejtu

Bil-Malti ngħidu li "nqela b'żejtu".

Tliet snin ilu Keith Schembri għamel kawża ta' libell kontra Simon Busuttil għax l-istess Simon Busuttil kien xlieħ li huwa bniedem korrott.

Fis-16 ta' Ottubru 2017, kien xehed li huwa innoċenti.

Ftit sigħat wara, Daphne Caruana Galizia, il-ġurnalista li qabditu jarma karus fil-Panama, nqatlet permezz ta' karrozza-bomba.

Minn dakinhar 'l hawn baqa' jipprova jiżloq milli joqgħod għall-mistoqsijiet in kontro-eżami mill-avukati ta' Simon Busuttil u kompla jilgħab man-nar.

Fi stadju minnhom, il-maġistrat li kien qed jisma' l-kawża, għall-għarrieda ngħata promozzjoni u nħatar bħala mħallef mill-imgħallem ta' Keith Schembri, Joseph Muscat.

Francesco Depasquale inħatar bħala mħallef f'April 2019 f'ċerimonja organizzata mill-gvern wara li kienet saret kawża mis-soċjetà ċivili li talbet biex din iċ-ċerimonja tiġi dikjarata llegali.

Aktar tard, Francesco Depasquale għadda s-smiegħ tal-kawża ta' libell ta' Keith Schembri lil Maġistrat li kien għadu kemm ħa l-ħatra fl-istess ċerimonja: Victor Axiaq.

Dalgħodu Keith Schembri ma setgħax ikompli jtawwal u deher il-qorti.

Fil-bidu tas-seduta, l-Maġistrat stqarr li kien avviċinaħ informalment "xi ħadd" li ssuġġerielu li jirrikuża ruħu mis-smiegħ tal-kawża għaliex fl-imgħoddi kien l-avukat ta' Nexia BT.

Dan ix-"xi ħadd" min hu?

U dan ix-"xi ħadd" avviċinaħ informalment?

X'inhi din?

Jaqaw din xi farsa bħal dawk li jseħħu fir-repubbliki tal-banana?

Il-Maġistrat stqarr li xorta waħda kien bi ħsiebu jisma' lil Keith Schembri jixhed fuq il-pedina tax-xhieda.

L-avukati ta' Keith Schembri qalu li l-klijent tagħhom m'għandux jixhed għaliex jista' jagħti l-każ li jkun qed jinkrimina ruħu.

Iżda l-Maġistrat ma qabilx u ordna lil Keith Schembri biex jixhed.

L-avukati ta' Keith Schembri talbu żmien biex jappellaw mid-digriet.

Iżda l-Maġistrat deherlu li Keith Schembri kellu jixhed.

L-avukati ta' Keith Schembri talbu li l-kwistjoni tmur quddiem il-Qorti Kostituzzjonali.

Il-Maġistrat reġa' ma qabilx u ordna lil Kieth Schembri biex jixhed.

Meta Keith Schembri tela' biex jixhed fuq il-pedana tax-xhieda, Jason Azzopardi wrieh stqarrija li huwa stess kien għamel sena ilu u li fiha kiteb li kien fassal "abbozz ta' pjan" sabiex jagħmel in-negozju privat ma' 17 Black u ma' Macbridge .

Qabżu l-avukati ta' Keith Schembri u qalu li l-klijent tagħhom ma setgħax iwieġeb għaliex jibża' li jista' jinkrimina ruħu.

U mbagħad ċeda l-armi.

Wara li l-Maġistrat ordnalu ħames darbiet biex joqgħod għall-kontro-eżami f'kawża ta' libell li kien għamel huwa stess u qallu li kien ser jieħu passi kontrih kemm il-darba ma joqgħodx għall-ordni tal-qorti, Keith Schembri ċeda l-armi.

Ċeda l-kawża u effettivament ammetta li: 1. l-allegazzjonijiet li kien għamel Simon Busuttil fil-konfront ta' Keith Schembri huma minnhom; 2. jaf b'affarijiet li, jekk jinkixef dwarhom, ikun ħati ta' reat kriminali.

Illum Repubblika stqarret li kull persuna għandha dritt li ma tiġix imġiegħla tixhed jekk din ix-xhieda tista' tinkriminaha.

Fil-qorti Keith Schembri għandu drittijiet daqs ħaddieħor.

Iżda barra mill-awli tal-qorti, Keith Schembri huwa l-aktar bniedem setgħan fil-pajjiż.

Huwa uffiċjal mill-aktar għoli tal-gvern.

Uffiċjali għolja tal-gvern li jammettu pubblikament li jafu b'affarijiet li jistgħu jinkriminawhom għandhom bilġri jdabbru rashom b'kemm għandhom saħħa.

Aħsbu ftit fl-ispejjeż, fil-weġgħat u fit-theddid fil-konfront ta' bosta persuni li lkoll saru minn dan il-bniedem biex jirrepeti l-gideb kollu li gideb biex igħatti x-xtur kriminali tiegħu.

Keith Schembri nħaraq waħda sewwa.

Ilna "nafu" għal żmien twil li Keith Schembri huwa uffiċjal pubbliku kriminali li huwa ħalliel, giddieb u korrott li jabbuża mis-setgħa permezz tat-tixħim.

Il-prim ministru dan kollu jafu.

Tiftakru kemm kien insista l-Partit Laburista li d-deputat tal-PN Toni Bezzina kellu jwarrab għaliex kien tilef kawża ta' libell meta tal-One TV kienu xandru rapport li ħaddem gaj irġiel impjegati mal-gvern għal 5 siegħat biex ibajdu kamra fil-każin tal-PN fiż-Żurrieq?

Iżda meta Chris Cardona kien ċeda libell wara li kien ġie akkużat talli attenda f'burdell biex ikollu x'jaqsam mal-prostituti meta suppost kien fuq xogħol tal-gvern, tal-Labour ma tniffsux.

Il-każ ta' Keith Schembri huwa ħafna aktar serju.

Dan għadu kemm ċeda kawża ta' libell li kien għamel huwa stess biex jiddefendi lilu nnifsu minn akkuża mill-aktar gravi.

L-aħħar darba li Keith Schembri kien il-qorti biex jixhed, Daphne Caruana Galizia kienet għadha mimlija bil-għomor.

Dakinhar kienet kitbet l-aħħar artiklu tagħha b'dan il-kliem: "Kull fejn tħares, ninsabu mdawwrin bil-ħallelin".

Għall-mument qasir ħafna, kelli l-ħajra li nikkonkludi din il-kitba – tafu intom – bi kliem li nibqa' mfakkar għalihom daqslikieku din ser tkun l-aħħar kitba tiegħi.

Iżda m'għandhiex kliem elokwenti biżżejjed x'nikteb.

Minflok se nikteb erba' kelmiet għall-attenzjoni ta' Keith Schembri: Dabbar rasek.

Issa.

Issa.

Issa.

Previous: It-Toni Bajada ta' żminijietna Next: Karol Aquilina għandu raġun.

Keith Schembri nkixef ta' li hu: ĠIFA window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });


Għandna dritt li nsiru nafu dak li diġà jaf bih hu

Illum il-Qorti ċaħdet l-ilment ta' Adrian Delia li meta l-Avukat Ġenerali rrifjuta li jgħaddilu kopja tar-rapport tal-inkjesta Egrant , kien ċaħadlu d-dritt li jesprimi ruħu bħala l-għassies tal-gvern u ddiskrimina kontrih għaliex ta trattament differenti lill-Partit Laburista minn dak li ngħata lill-Partit Nazzjonalista.

Adrian Delia qal li bi ħsiebu jappella mis-sentenza.

Għalkemm huwa interessanti, d-dibattitu legali qed iseħħ fl-assenza ta' dibattitu politiku adegwat.

Il-liġi suppost għandha tgħodd għal kulħadd bl-istess mod, kemm jekk wieħed ikun qed jokkupa kariga pubblika u kemm jekk le.

Fil-prinċipju, dan huwa intenzjonat biex jiżgura li s-setgħana ma jingħatawx preferenzi fuq ħaddieħor.

Il-qorti suppost m'għandha tħares lejn wiċċ ebda wieħed minn dawk li jirrikorru għandha, iżda għandha teżamina l-fatti u tapplika dak li tgħid il-liġi.

Jien m'jinix kwalifikat biżżejjed biex nifhem l-argumenti li ġab il-Kap tal-Oppożizzjoni jew il-motivazzjoni tal-qorti fin-nuqqas ta' qbil tagħha ma' dawn l-argumenti: ma nistax ngħid il-qorti kellhiex raġun jew le f'dak li ddeċidiet.

Iżda nista' ngħid li għandu jew m'għandux raġun legali l-Kap tal-Oppożizzjoni li jitlob kopja tar-rapport, dan żgur li għandu raġun li jitolbu – jekk mhux għan-nom tiegħu stess – għan-nom ta' kulħadd.

L-Avukat Ġenerali ammetta li kien hemm miżura partikolari ta' interess pubbliku fil-każ.

Din ma kienitx inkjesta dwar l-imġieba ħażina ta' xi ħadd kwalunkwe iżda inkjesta dwar l-allegata mġieba ħażina tal-Prim Ministru attwali – l-istess persuna li kien fil-kariga meta seħħet l-allegata mġieba ħażina, meta saret l-inkjesta u meta ntemmet l-inkjesta.

Kien Peter Grech li ddeċieda waħdu sa fejn għandu jwassal l-interess pubbliku.

Skont il-fehma tiegħu, l-għażla li jxandar biss 49 paġna – lejn it-tmiem, iżda mhux il-paġni tal-aħħar ta' inkjesta twila 1,500 paġna – kienet biżżejjed biex tissodisfa l-interess pubbliku.

Din m'għoġbitx biss lil Adrian Delia.

Ironikament, għal ftit taż-żmien, Adrian Delia deher li kien sodisfatt tant li għamel użu minn dawk id-49 paġna bħala raġuni biex ikeċċi lil Simon Busuttil mill-kariga ta' kelliem dwar il-governanza tajba u li jitlob l-awto-sospensjoni tiegħu.

X'aktarx li ma nfluwenzatx lill-qorti d-dawra durella li spiċċa għamel Adrian Delia meta beda' jinsisti għal kopja tar-rapport sħiħ biex seta' jasal għal ġudizzju politiku.

Madankollu din id-dawra durella għamlet ħsara lill-argument politiku għaliex, tgħid x'tgħid il-liġi dwar id-"dritt" ta' Kap tal-Oppożizzjoni, fl-aħħar mill-aħħar din hi kwistjoni politika u fil-qasam politiku il-liġi ma tapplikax bl-istess mod għal kulħadd.

Din l-anqas m'hi kwistjoni "ta' livell aktar għoli" ta' ġudizzju għall-politiċi.

M'hemmx l-iċken dubju li fost l-ambjenti politiċi jeżistu suspetti li dak li ma xxandarx mir-rapport tal-inkjesta Egrant jista' jikkaġuna ħsara kbira ħafna kemm lill-Prim Ministru kif ukoll lil istituzzjonijiet oħra bħalma huma l-Avukat Ġenerali u l-Pulizija u dan talli dawn setgħu naqsu li jaġixxu fuq dak li rriżulta mir-rapport tal-inkjesta.

L-elf u ħames mitt paġna ma ttrattawx biss dwar in-nuqqas ta' provi li kellhom jikkonfermaw li sid l-Egrant huwa Joseph Muscat.

Irriżulta mill-provi sid l-Egrant min hu?

Fuq kollox, il-qofol tal-kwistjoni m'huwiex dwar sid l-Egrant min hu.

Filwaqt li minn banda, għal Joseph Muscat ma ġara' assolutament xejn li Konrad Mizzi u Keith Schembri nqabdu b'kumpanniji sigrieti fil-Panama u li din ma kinitx raġuni biżżejjed biex idabbrilhom rashom, mill-banda l-oħra jiġi b'ħafna melodrama dwar dik li, skont hu, hi akkuża falza li hu sid waħda minn dawn il-kumpanniji sigrieti.

Kull tweġiba alternattiva għax-xilja li 'Muscat huwa sid l-Egrant' għandu jkollha l-effett li tillibera lil Joseph Muscat fuq bażi personali u kriminali.

Iżda jeżistu tweġibiet oħrajn li xorta waħda jistgħu jġiegħluh iħallas prezz politiku.

Filwaqt li qed jagħmel tabirruħu li jixtieq r-rapport tal-inkjesta jixxandar, ftit huma dawk li qed jemmnu dan it-teatrin li jinqala' ħafna għalih.

Għal ġimgħat sħaħ, qalulna li d-dokument kien qed jiġi redatt – mhux mill-Avukat Ġenerali tafux – iżda mill-avukati personali ta' Joseph Muscat li għandhom l-istess interessi li għandu hu.

Sakemm kollox jibqa' taħt il-kontroll tiegħu, ir-rapport Egrant mhux se jara d-dawl tax-xemx.

Filwaqt li bid-diskors igħidilna li jixtieqna naqrawh, bil-fatti qed jaħbih: qisu dak il-qattiel li lill-pulizija jurihom id-debba tal-koperazzjoni u mbagħad iqabbżilhom il-ħmara tat-tfixkil minn taħt.

Din m'hix kwistjoni dwar jekk hemmx raġun legali jew le.

Il-Prim Ministru huwa kontabbli mhux biss fil-konfront tal-Imħallfin, tal-Parlament u tal-Kap tal-Oppożizzjoni.

Huwa wkoll kontabbli lejn il-poplu.

Għandu f'idejh rapport li hu jaf x'fih.

Huwa jaf sid l-Egrant min hu u ma jridx jikxef dak li jaf.

Issa tard wisq biex wieħed joqgħod jilmenta li l-Prim Ministru – li kien is-suġġett tal-inkjesta – ma messux ingħata kopja tar-rapport Egrant.

Peter Grech leħaq għaxxaqha f'dan ir-rigward.

Din m'hix kwistjoni ta' "dritt" li aħna jista' jkollna li naqraw ir-rapport sħiħ biex b'hekk ikun hemm bilanċ ma' dak li jaf il-Partit Laburista.

Għandna "dritt" li naqraw ir-rapport sħiħ għaliex Joseph Muscat suppost huwa l-qaddej – mhux is-sultan – tagħna, u bħala sidien tiegħu għandna għalxiex mhux biss li nitħassbu dwar l-integrità tiegħu meta jew jekk jirriżulta li ħoloq kumpannija fil-Panama f'isem martu biex tirċievi flus ġejjin mit-tixħim mingħand id-dittatur tal-Ażerbajġan.

Messu dabbar rasu fuq ferm inqas minn hekk.

Saħansitra messu warrab anki fuq ix-xtur li għatta dwar min tassew huwa sid l-Egrant u dwar il-bsaten fir-roti li saru biex tibqa' ma ssirx ġustizzja mal-ħallelin li qed jaħkmu lill-pajjiż.

Previous: Repubblika titlob inkjesta fl-iskandlu tal-isptarijiet Next: Ma jiddejjaq xejn jurina x'ħobż jiekol window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });


Storja dwar żewġ intervisti

Illum ixxandru żewġ intervisti online fuq il-ġurnali.

It- Times of Malta intervistat lil Adrian Delia, filwaqt li The Malta

Independent intervistat lil Mark Anthony Sammut .

Segwuhom it-tnejn.

F'dawn l-aħħar ġranet, is-suġġetti li tkellmu dwarhom diġà ġew ittrattati b'mod estensiv fl-istampa kif ukoll minn din il- website .

U l-ġurnali online stess ipprovdew sunt tal-intervisti li xandru.

Dan li qed nikteb mhux daqstant dwar x'qalu milli dwar il-mod li bih qaluh.

Nixtieq inżid biss ħaġa waħda.

Wieħed minn dawk li ġew intervistati huwa l-kap tal-Oppożizzjoni.

L-ieħor huwa kunsillier fuq il-kunsill lokali tal-Gudja.

Bir-rispett kollu lejn il-komunità Gudjana — u dawn ċertament jistħoqqilhom ir-rispett kollu mmaġinabbli — dan il-pajjiż bla dubju kien ikun f'sitwazzjoni ferm aħjar li kieku dawn it-tnejn għamlu tpartit tar-rwoli rispettivi tagħhom.

Previous: Dak li ma qalx Jean Pierre Debono Next: Minn fejn ġibtuha l-kwotazzjoni mir-rapport Egrant? window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });


'Dħakt bil-Parlament – imma b'daqshekk ma ġara' xejn'

Araw ftit il-mod kif Owen Bonnici jipprova jiżloq mill-gideb tiegħu stess permezz ta' gideb ieħor.

Lil tal-Parlament Ewropew qalilhom li Konrad Mizzi u Keith Schembri kienu għaddew minn inkjesti u li ma kien instab xejn dwarhom.

Meta t- Times

of Malta staqsietu għal liema inkjesti seta' kien qed jirreferi, ammetta li f'dak li kien qal ma kienx preċiż u li kien tkellem hekk biex seta' jinftiehem mill-udjenza li kellu quddiemu.

Dan donnu jirraġuna li għax quddiem udjenzi Maltin jirnexxielu jbenġilha, se jirnexxielu jbenġilha wkoll fi Strasburgu.

Il-Parlament Ewropew ma jaħdimx bħall-Parlament tagħna li hu mmudellat fuq dak ta' Westminster.

U skond waħda mit-tradizzjonijiet etiċi ewlenin ta' Westminster, membru m'għandu qatt jidħak bil-Parlament.

Meta wieħed jidħak bil-Parlament ikun qed jinganna b'informazzjoni li jkun jaf li hi falza.

Fir-Renju Unit, fl-Awstralja, fil-Kanada, fl-Indja, fil-Kenja u f'pajjiżi oħra — u, għallinqas fit-tejorija, f'Malta wkoll — ministru tal-gvern li jirriżulta li jkun daħak bil-Parlament ġeneralment ikollu jitkeċċa mill-kabinett.

Bis-saħħa ta' konvenzjoni, ministru li rriżulta li daħak bil-Parlament jkun mistenni li jwarrab jew inkella jitkeċċa.

Il-kodiċi tal-etika tal-gvern Skoċċiż igħid li ministru għandu jwarrab jekk jiġi pruvat li daħak bil-Parlament.

Jekk ikun hemm xhud li jixhed falz quddiem kumitat parlamentari Awstraljan, aġir bħal dan jista' jitqies bħala aġir ta' disprezz lejn il-parlament.

Il-"kjarifika" li Owen Bonnici's għamel mat- Times of Malta m'hi xejn ħlief ammissjoni li meta huwa xehed quddiem il-membri tal-kumitat parlamentari speċjali Ewropew dwar l-evażjoni tat-taxxa, huwa kien daħak bihom b'mod intenzjonat.

Dan qalilhom li "żewġ inkjesti kienu kkonkludew li ma kienx hemm raġunijiet għala għandhom jittieħdu passi kontra dawn in-nies" jiġifieri Keith Schembri u Konrad Mizzi.

U meta ġie mistoqsi minn tat- Times of Malta, huwa "speċifika" li l-inkjesti b'rabta mat-tixħim u l-korruzzjoni ta' Konrad Mizzi u Keith Schembri "kienu għadhom ma ngħalqux".

Lil tat- Times of Malta ma qalilhomx li kien żbalja jew li kien ħawwad bejn inkjesta u oħra.

Iżda qalilhom li kien "uża ċertu lingwaġġ biex in-nies ikunu jistgħu jifhmu".

Ammissjoni aktar ċara minn din qajla jista' jkun hemm.

'Lill-parlamentari xtaqt nagħtihom l-impressjoni li l-inkjesti li għadhom għaddejjin, fil-fatt ingħalqu u li ma kien instab xejn dwar Keith Schembri u Konrad Mizzi'.

M'hix l-ewwel darba li Owen Bonnici għamel bużullotta bħal din.

U l-gvern li hu jifforma parti minnu minn Frar 2016 'l hawn lanqas ma baqa' lura – minn dakinhar li deher ritratt ta' ħaruf fil-blog ta' Daphne Caruana Galizia u lkoll kemm aħna ħsibna li Konrad u Sai Mizzi kienu ser jieklu ikla ħaruf ta' New Zealand għall-festi tal-Għid.

Il-werrieta tat-tradizzjoni ta' Westminster ikun jeħtieġ li jkunu wkoll werrieta ta' regoli dwar imġieba korretta u diċenti li ma jinsabux miktubin fil-kotba.

Tistgħu tibqgħu ċerti li Owen Bonnici mhux se jirriżenja minkejja l-fatt li nqabad jidħak bil-Parlament, inkluż dak Ewropew.

U Joseph Muscat, bi xturu mgħottijin kif inhuma bil-gideb ta' Owen, m'hux se jkeċċieh.

Għax inkella jkollu jwarrab hu wkoll.

Previous: Rapporti fl-istampa Svediża: Yorgen Fenech 'persuna mixlija b'tixħim, huwa sid ta' sit elettroniku tal-imħatri fl-Isvezja' Next: Min qatel lil Daphne? window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });


Il-parti d-dejqa tal-feles

Il-gvern se jagħmel minn kollox biex l-iskandlu tal-korruzzjoni dwar it-tonn jinżamm strettament fuq livell amministrattiv.

Il- phone records li xxandru l-bieraħ mill-istampa Spanjola jittrattaw dwar impjegata fis-servizz ċivili u, minn dak li sirna nafu s'issa, xxaħħmet biex tgawdi hi u ma xxaħħmitx ukoll għan-nom ta' ħaddieħor.

Iżda hawn jeżistu l-kumplikazzjonijiet.

Fl-2010, Andreina Fenech Farrugia kienet diġà tkeċċiet mill-kariga li kellha sal-bieraħ u li issa ġiet sospiża minnha.

Kienet tkeċċiet mhux minħabba korruzzjoni iżda minħabba nuqqas ta' ħila.

Joe Caruana, impjegat ieħor fis-servizz ċivili, kien intagħżel biex jieħu postha u biex jirranġa t-taħwid li Andreina Fenech Farrugia kienet ħalliet warajha.

Il-ħatra ta' Joe Caruana ma kinitx xi ħatra politika minn naħa tal-gvern Nazzjonalista.

Dan kien fdat biżżejjed tant li ingħata karigi oħra mill-gvern Laburista ġdid.

Iżda kien ingħata kariga oħra biex tkun tista' tiddaħħal f'loku Andreina Fenech Farrugia ftit wara l-elezzjoni tal-2013.

Dan il-fatt huwa wieħed ta' importanza kbira għaliex jindika li, qabel l-2013, il-Partit Laburista fl-Oppożizzjoni kien diġà f'kuntatt ma' Andreina Fenech Farrugia li, minħabba dak li kien seħħ, kienet urtata u din kienet ġiet ippremjata bil-ħatra li kellha qabel u dan b'rikonoxximent għas-servizzi li setgħet tat lil tal-Labour waqt li kienu fl-Oppożizzjoni.

Din ma kinitx deċiżjoni amministrattiva.

Kienet biss għażla politika li għaliha l-gvern Laburista issa jkollu jerfa' r-responsabbiltà.

Għandi nifhem li Joe Caruana lill-Ministri tiegħu kien tarrfilhom ir-raġunijiet il-għala Andreina Fenech Farrugia ma kellhiex terġa' tingħata l-kariga li kellha għaliex kien proprju hu li kien xammar kmiemu biex irranġa t-taħwid li din kienet ħalliet warajha.

U jekk lill-Ministri ma kien tarrfilhom xejn, kienu fid-dmir li jistaqsuh.

Li hu żgur hu li dawn ma kienx messhom daħħlu l-politika f'materji li huma purament amministrattivi u ġaladarba daħħluha, issa jeħtieġ li jerfgħu ir-responsabbiltà.

Dan m'huwiex kollox.

Il-bieraħ erġajna rajna lura fix-xena lil Charlon Gouder u rajniħ jinsisti li Andreina Fenech Farrugia għandha titkeċċa sabiex il-provi jiġu priservati anki jekk l-innoċenza tagħha għandha tibqa' preżunta.

Iżda l-fatti juruna li Charlon Gouder mhux biss huwa l-avukat (isejjaħ lilu nnifsu CEO) tan-negozjanti li jsemmnu t-tonn iżda hu wkoll ħaġa waħda ma' Josè Herrera li hu l-Ministru responsabbli għas-Sajd.

Kien hemm żmien li fih kien iservi fil-Ministeru u, għax forsi ma kienx qed jaqla' flus biżżejjed, fl-2016 ma baqax segretarju privat ta' Josè Herrera u nħatar dak il-ħin stess bħala "konsulent" biex fl-istess waqt beda' jirċievi ħlas akbar.

Dan kien seħħ fi żmien meta Josè Herrera kien għadu ma ngħatax ir-responsabbiltà għas-sajd.

Issa li d-dikasteru tas-sajd jinsab taħt idejh, mhux ċar jekk Charlon Gouder huwiex jirċievi ħlas kemm mingħand il-Ministeru tas-Sajd kif ukoll mingħand in-negozjanti li jsemmnu t-tonn.

Dan għad irridu narawh.

Iżda anki jekk dan m'għadux il-każ, m'hemmx dubju li hawn għandna każ ta' kunflitt ta' interess li ma jistax ikun ċar aktar milli hu.

Ma jistax ikollna fiduċja li, sal-ħin meta feġġet l-aħbar tal-bieraħ, il-gvern aġixxa indipendentement mill-interessi tan-negozjanti li jsemmnu t-tonn.

Issa li l-iskandlu ħareġ fil-beraħ, ma jistax ikollna fiduċja li l-gvern qed jittratta l-kwistjoni bl-oġġettività meħtieġa.

Araw ftit kif it- Times of Malta dalgħodu tkellmet dwar dak li għejjun Spanjoli qalulha li "biss il-parti d-dejqa tal-feles".

Araw ftit kif, mit- Times of Malta wkoll, sirna nafu li – anki qabel ħarġet l-aħbar fil-beraħ il-bieraħ – il-pulizija kienu diġà mgħarrfa dwar il-każ u tnediet ukoll inkjesta maġisterjali.

Meta kien li Josè Herrera sar jaf b'din l-istorja?

U Charlon Gouder — bħala rappresentant tan-negozjanti l-oħrajn tas-smin tat-tonn – meta sar jaf bl-istorja?

X'kienu ċ-ċirkostanzi li wasslu biex it-tkeċċija ta' Andreina Fenech Farrugia tkun posposta sakemm din imbagħad saret inevitabbli meta feġġet l-aħbar fl-istampa Spanjola?

X'ġiegħel lil Charlon Gouder ikun daqstant drammatiku l-bieraħ hu u jinsisti fuq il-priservazzjoni tal-provi, liema provi kienu diġà hemm waqt li kienu qed jistennew li tfeġġ l-aħbar fl-istampa?

Dan ried jippriserva l-provi dwar ir-rabtiet li hemm bejn Andreina Fenech Farrugia u Fuentes , jew inkella – waqt li kien qed jistenna li toħroġ l-istorja fil-beraħ – ra kif għamel biex provi dwar l-attivitajiet tal-klijenti tiegħu ma joħorġux fil-beraħ ukoll?

Il-veru każ li jgħodd sew il-qawl Malti li jgħid li l-ħuta tinten minn rasha.

Iżda tiskantaw xejn jekk, mal-medda taż-żmien, jirriżulta li Andreina Fenech Farrugia m'hix ir-ras tal-ħuta u li hi biss il-parti d-dejqa tal-feles.

Hu x'inhu, din ċertament m'hix kwistjoni strettament amministrattiva.

Hi wkoll waħda ta' natura politika.

Previous: Dnub li Joseph Muscat m'huwiex ħuta Next: Ministeru ieħor u skandlu ieħor dwar korruzzjoni window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });


Il-Pulizija Spanjola tinterċetta konversazzjonijiet telefoniċi tal-Direttur tas-Sajd Maltija li fihom instemgħet titlob ħlas bħala tixħim – sit Spanjol tal-aħbarijiet

Illum is-sit elettroniku Spanjol El Confidencial xandar rapport dwar l-interċettazzjoni min naħa tal- Benemerita (il-pulizija ċivili Spanjola) ta' konversazzjonijiet telefoniċi li "bis-saħħa tagħhom inkxfu r-rabtiet li hemm bejn il-Kap tad-Dipartiment tas-Sajd f'Malta u organizzazzjoni kriminali li hi mdaħħla fis-sajd u l-bejgħ illegali tat-tonn".

Ir-rapport huwa msejjes fuq konversazzjoni telefonika li seħħet fl-20 ta' Ġunju 2018 bejn id-Direttriċi Ġenerali tad-Dipartiment tas-Sajd u tal-Akwakultura Dr Andreina Fenech Farrugia u Josè Fuentes Garcia, viċi-president ta' Ricardo Fuentes , kumpannija tas-sajd Spanjola.

Waqt id-diskursata, Andreina Fenech Farrugia lil Josè Fuentes Garcia instemgħet tgħidlu: "Ninsab fil-Bulgarija minħabba wiċċek.

Jeħtieġ tħallasni għax ser ikun hawn laqgħa u jien ninsab mad-direttur ġenerali ta' Brussell".

El Confidencial qalet li Fenech Farrugia kienet qed tirrappreżenta lil Malta f'laqgħa dwar il-qasam tas-sajd li saret f'Sofja fiż-żmien meta l-Bulgarija kellha l-presidenza tal-UE f'idejha.

Il-website qalet ukoll li barra għad-dmirijiet uffiċjali tagħha, kellha tmur f'Sofja għall0interessi personali tagħha.

Il-Grupp Fuentes jinkludi fih aktar minn 40 kumpannija fi Spanja, fil-Portugall, fi Franza, fl-Italja, fil-Kroazja, f'Malta, fil-Marokk u fit-Tuneżija u huwa l-akbar operatur fid-dinja tan-negozju tat-tonn.

El Confidencial qalet ukoll li, minn telefonati oħra interċettati mill-pulizija Spanjola, "jirriżulta li Andreina Fenech Farrugia kienet ilha snin sħaħ tikkollabora mal-Grupp Fuentes biex jiddaħħal illegalment tonn mhux awtorizzat fl-ibħra ta' madwar Malta.

B'hekk, bis-saħħa ta' dokumenti foloz, il-ħut kien jiġi esportat lejn il-Ġappun, l-Istati Uniti u Spanja.

El Confidencial kompla igħid li "grazzi għall-fatt li kellha lil min jaqlagħha fil-Ministeru, Fenech Farrugia xxaħħmet".

Lil El Confidencial , il-pulizija Spanjola qaltilha li għalkemm Fuentes kellhom il-permess biex iżommu 3,000 tunnellata ta' tonn f'Malta, fil-fatt kellhom gaġeġ li jesgħu sa 9,000 tunnellata.

Għall-2108 il-kwota imposta mill-UE għall-qabda intiera tat-tonn fil-Mediterran u fl-Atlantiku tal-Lvant kienet ta' mhux aktar minn 15,850 tunnellata.

L-interċettazzjonijiet telefoniċi tal-pulizija juru li Fenech Farrugia kienet tuża numru telefoniku Spanjol biex tkun tista' titkellem mas-sidien Spanjoli ta' Fuentes.

Kienu jsibuha bħala " La jefa ", 'il-prinċipjanta', u fil-25 ta' Ġunju fil-11 ta' bil-lejl kienet organizzat laqgħa fil-lukanda Hilton.

L-interċettazjonijiet telefoniċi saru bħala parti minn operazzjoni tal- Benemerita li f'Ġunju li għadda sabet tarf ta' grupp ta' kriminali li llegalment kienu qed jintroduċu t-tonn fis-suq.

Il-valur fis-suq moħbi tan-negozju huwa stmat li jammonta gġal madwar 25 miljun ewro fis-sena.

El Confidencial talbet kummenti mingħand Andreina Fenech Farrugia, iżda din irrifjutat li twieġeb u injorat e-mails li ntbagħtulha.

Josè Fuentes wkoll irrifjuta li jwieġeb għall-mistoqsijiet li sarulu.

Skond ir-Reġistru Navali Spanjol, il-Grupp Fuentes huwa s-sid f'Malta ta' RF Malta Holding u ta' Mare Blu Tuna Farm Limited.

Din tal-aħħar tiffoka fuq is-simna tat-tonn fil-gaġeġ madwar l-ibħra Maltin.

El Confidencial tgħid li "fost attivisti, uffiċjali Ewropej u negozjanti kien hemm xnigħat dwar ir-rwol ta' Malta bħala ċ-ċentru tan-negozju llegali tat-tonn.

Iżda l-investigazzjonijiet tal-pulizija u tal-ġudikatura m'humiex jikkonfermaw dawn ix-xnigħat".

L-awdituri tal-Mare Blu Tuna Farm, Reanda Malta Ltd, lil El Confidencial qalulha li l-i statements finanzjarji tal-kumpannija ma jaqblux mal- accounting records u mal-profitti.

Fl-2016, it- turnove r ta' Mare Blu Tuna Farm kien ta' 54 miljun ewro u l-profitt kien jammonta għal 4.7 miljun ewro; fl-2017 iżda, dħul ta' 56.76 miljun ewro sarraf f'telf ta' 7.5 miljun ewro.

U dan minkejja l-fatt li kien hemm suq tajjeb u żieda fil-bejgħ.

Previous: Jinsa' dak li jaqbillu jinsa' Next: Tajjeb.

Jiġifieri issa se nibdew inkeċċu n-nies għax isiru l-allegazzjonijiet? window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });


Tajjeb. Jiġifieri issa se nibdew inkeċċu n-nies għax isiru l-allegazzjonijiet?

F'ħin rekord, il-gvern ma qgħadx jaħsibha biex jiċċaqlaq dwar l-allegazzjonijiet ta' korruzzjoni li feġġew dalgħodu.

Storja mxandra dalgħodu fil-5 f'ġurnal Spanjol tgħid li Andreina Fenech Farrugia, li sal-lum kienet għadha Direttur Ġenerali tad-Dipartiment tas-Sajd, kienet ixxaħħmet qabel ippermettiet is-sajd illegali.

Din ippermettiet kumpannija li tinnegozja fit-tonn (dik li nafu biha s'issa) li ssemmen tonn aktar mill-kwota Ewropea f'gaġeġ madwar l-ibħra Maltin.

U fil-proċess din il-kumpannija daħħlet madwar 25 miljun ewro fis-sena fi profitti llegali.

Dalgħodu fid-09:50, Times of Malta qalet li Andreina Fenech Farrugia kienet ġiet sospiża mid-dmirijiet tagħha .

Ivan Martin tat- Times of Malta kien diġà xandar l-aħbar dwar is-sospensjoni tagħha f' tweet fid-09:45, li jfisser li d-deċiżjoni li tiġi sospiża ttieħdet fi żmien ftit iktar minn 4 sigħat wara x-xandir tal-istorja minn website Spanjol.

Għejjun tal-gvern Malti jikkonfermaw li d-direttriċi fid-dipartiment tas-sajd ġiet sospiża wara li feġġew stejjer fl-istampa Spanjola ta' allegata korruzzjoni fil-qasam tat-trobbija tat-tonn.

Illum mistenni li jinħatar direttur ġdid. — Ivan Martin (@IvanMartin89) 12 ta' Frar 2019 M'hemmx dubju l-pożizzjoni tagħha ma baqatx tenibbli.

Iżda dan huwa pajjiż li fih Konrad Mizzi xorta baqa' f'postu minkejja l-fatt li, ftit inqas minn tliet snin ilu, website kienet xandret allegazzjonijiet dwar korruzzjoni li kien imdaħħal fiha hu .

U minn dakinhar 'l hawn ixxandru ħafna aktar stejjer.

Aqraw x'kien qal b'mod elokwenti l-eks Prim Imħallef Silvio Camilleri dwar is-saltna tad-delinkwenti.

Il-ħatra ta' Andreina Fenech Farrugia fis-Direttorat tas-Sajd kienet waħda żbaljata mill-bidu nett.

Kienet diġà tkeċċiet darb'oħra minn fuq ix-xogħol.

Dan kien f'Novembru 2011 meta l-qasam tas-Sajd kien għaddej minn perijodu diffiċli u postha kien ittieħed mill-veteran Joe Caruana.

Dan kien żmien li fih Lowri Evans, id-direttur tal-UE għall-qasam tas-sajd, kien wissa' lill-awtoritajiet lokali li n-nuqqasijiet amministrattivi li nstab li kien hemm taħt Fenech Farrugia kienu ser ifissru t-tmiem tal-qasam tas-sajd f'Malta.

Iżda meta tal-Labour telgħu fil-gvern u Roderick Galdes, għal raġunijiet li ma jista' jifhimhom ħadd, inħatar Ministru tas-Sajd, huwa keċċa lil Joe Caruana u reġa' daħħal lil Andreina Fenech Farrugia fil-kariga li kienet tkeċċiet minnha.

Ir-rapport ta' dalgħodu fl-istampa Spanjola jgħid li huwa sigriet magħruf li l-ibħra Maltin huma fiċ-ċentru tas-sajd illegali.

Ta' min igħid li l-Kummissarju Ewropew dwar is-sajd huwa Karmenu Vella.

U ġaladarba x-"xnigħat" dwar dak li kien qed iseħħ fl-ibħra Maltin kienu waslu Brussell, tistgħu tibqgħu ċerti li dawn l-istess xnigħat kienu waslu wkoll f'widnejn il-gvern Malti.

It-tkeċċija fi żmien qasir ta' Andreina Fenech Farrugia ifakkarna f'realtà oħra li ħolqot f'Malta il-korruzzjoni li teżisti f'ras il-għajn.

Ġaladarba l-irjus il-kbar — Konrad Mizzi, Keith Schembri, u forsi Joseph Muscat ukoll — igħadduha lixxa, dan m'għandux igħodd ukoll għal min jinsab taħthom?

Dan huwa l-arranġament li żamm fil-wiċċ lill-irjus kbar minkejja dak kollu li nkixef dwarhom.

Dawn inżammu f'posthom bis-saħħa tal-appoġġ ta' oħrajn li xxaħħmu jew li xtaqu li jxxaħħmu.

Iżda meta Richard III ma baqax iħallas lid-Duka ta' Buckingham, kollox spiċċa ta' taħt fuq.

U l-ħbieb saru għedewwa.......

Previous: Il-Pulizija Spanjola tinterċetta konversazzjonijiet telefoniċi tal-Direttur tas-Sajd Maltija li fihom instemgħet titlob ħlas bħala tixħim – sit Spanjol tal-aħbarijiet Next: Dnub li Joseph Muscat m'huwiex ħuta window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });


Dnub li Joseph Muscat m'huwiex ħuta

Dalgħodu fl-9.45, Malta Today xandret is-sejħa ta' Charlon Gouder biex titkeċċa d-Direttriċi Ġenerali tas-Sajd minħabba l-istejjer li feġġew fl-istampa Spanjola dwar it-tixħim li seħħ fl-industrija li hu stess ifekren fiha.

Din is-sejħa saret eżatt fl-istess ħin li Ivan Martin tat- Times of Malta xandar tweet li fiha rrifera għall-għejjun mill-gvern li qalulu li din fil-fatt kienet ser tiġi sospiża.

Din il-manuvra kellha xamma ta' mossa miftehma minn qabel biex titnaqqas il-ħsara li saret.

Minbarra li jaħdem ta' avukat ta' dawk li jsemmnu t-tonn (biex ma jiħdux għalihom ejja nsejjħulhom bl-isem proprju tagħhom: il-Federazzjoni Maltija tal-Produtturi tal-Akwakultura), Charlon Gouder huwa wkoll magħruf sew bħala persunaġġ ewlieni fost il-klikka Tagħna Lkoll tal-Partit Laburista.

Għalkemm għamel tabirruħu li kien sorpriż b'dak li kien seħħ meta "tkellem" ma' tal-Malta Today dalgħodu, Charlon Gouder ilu żmien mhux ħażin midħla tal-problemi f'dan il-qasam.

L-istess Matthew Vella li kellmu dalgħodu, kien kellem lil Charlon Gouder madwar xahrejn ilu meta diġà kien beda' jberraq .

Dak iż-żmien Charlon Gouder kien stqarr li l-klijenti tiegħu kienu ħatru avukat Spanjol biex isegwi "investigazzjoni dwar is-sajd illegali tat-tonn".

Għall-bidu tista' forsi taħseb li dawn l-istejjer ifeġġu bħal sajjetti fil-bnazzi.

U mbagħad tintebaħ li tkun qed tiġi manipulat.

Aqraw x'kien qal Charlon Gouder lil tal- Malta Today f'Diċembru li għadda: "iċ- chief executive Charlon Gouder qal li fi stqarrijiet li kienet ħarġet l- Europol , ma kienet saret ebda riferenza għal tonn imsemmen f'Malta iżda għal tonn allegatament maqbud f'ibħra Taljani u Maltin.

"Fl-interess tagħna li niżguraw li l-investigazzjoni ma jkollha x'taqsam xejn mal-industrija tagħna tas-simna tat-tonn,' qal Gouder, hu u jispjega r-raġuni għala nħatar avukat Spanjol biex iħares l-interessi tagħhom fi Spanja.

"L-investigazzjoni tidher li qed tiffoka fuq is-sajd għat-tonn u mhux fuq it-trobbija tat-tonn mill-produtturi Maltin fl-akwakultura."

Issa rriżulta li ma kienx korrett.

Is-sajd illegali tat-tonn kien qed jitgħatta bil-paraventu tat-trobbija u s-simna tat-tonn fil-gaġeġ fl-ibħra Maltin.

Din l-istorja nebbħet bosta kummenti.

Kien hemm min kiteb li tat tifsira ġdida għall-klema Ingliża " fishy ".

'Il-ħuta minn rasha tinten'.

Il-ħsieb biss li tonn imsemmen qed jintuża biex jitgħatta s-sajd illegali huwa pervers minnu nnifsu.

Kummentatur fuq din il- website ġibed l-attenzjoni għall-fatt li l-pulizija Spanjola qed issostni li, weħidha, din il-kumpannija Spanjola għandha gaġeġ fl-ibħra Maltin li jesgħu 9000 tunnellata ta' ħut u dan meta l-kwota intiera tal-UE għall-kumpanniji kollha tas-sajd hi inqas minn 16,000 il-tunnellata.

Jekk ħadd ma ntebaħ x'kien qed jiġri, is-sidien l-oħrajn tal-gaġeġ li jservu biex jissemmen it-tonn u li huma l-istess nies li jġiegħluna ngħumu fil-ħmieġ tagħhom, m'hemmx dubju li kienu ntebħu.

Jew baqgħu siekta għaliex kienu ħammġu jdejhom jew inkella kienu jafu li l-ħmieġ kien ser jitnaddaf.

Għaġeb tal-għeġubijiet dalgħodu Charlon Gouder, minn fost in-nies kollha, qal li anki li jekk għandu dejjem jkollha l-presunzjoni tal-innoċenza favur tagħha u li l-qanpiena tad-Direttriċi tas-Sajd għadha ma nstemgħetx, huwa importanti li r-reputazzjoni tal-industrija tibqa' intatta.

Għalhekk għandha tiġi sospiża.

Immedjatament.

'Issospenduha issa u ppriservaw il-provi.'

Dnub li Charlon Gouder ma tqabbadx biex iħares ir-reputazzjoni tal-ministri tal-gvern ta' Malta għax kieku Konrad Mizzi u Keith Schembri ilhom li tkeċċew.

Bl-istess kejl ta' Charlon Gouder, Joseph Muscat kien jirriżenja f'dak il-lejl kiesaħ ta' April u l-provi kienu jiġu priservati u, waqt li hu kien jibqa' preżunt innoċenti, kien iwieġeb il-mistoqsija dwar min hu sid l-Egrant.

Iżda, m'għandniex xi ngħidu, Joseph Muscat m'huwiex ħuta.

Previous: Tajjeb.

Jiġifieri issa se nibdew inkeċċu n-nies għax isiru l-allegazzjonijiet?

Next: Il-parti d-dejqa tal-feles window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });


Repubblika titlob inkjesta fl-iskandlu tal-isptarijiet

Stqarrija ta' Repubblika Repubblika ftit tal- ħ in ilu ippre ż entat rikors ġ uramentat quddiem il-Ma ġ istrat tal-G ħ assa tintalab li tinfetaħ Inkjesta Maġisterjali fl-iskandlu tal-privatizzazzjoni tal-isptarijiet Karin Grech, S an Luqa u l-isptar ġenerali t'Għawdex.

Fir-rikors dettaljat tagħha, Repubblika wriet kif il-Ministri Edward Scicluna, Chris Cardona u Konrad Mizzi taw va n taġġ skorrett u sproporzjonat lil azzjonisti t'ażjenda privata biex tmexxi l-isptarijiet pubbli ġ i tag ħ na, meta din ma kellha ebda esperjenza fil-qas amtt mediku u iffangat b'miljuni ta' e w ro minn fondi pubbli ċ i li ħ add ma jaf x'sar minnhom.

L-aġir ta' dawn it-tlett Ministri jagħti lok għal suspett raġjonevoli li f'dan il-każ seħħew il-korruzzjoni u l-ħasil tal-flus, fost delitti o ħ ra mni żż la fir-rikors.

Repubblika talbet li tinfetaħ i nkjesta biex jinġabru u jinżammu l-provi dwar dawn id-delitti serji fl-assenza ta' investigazzjoni mill-awtorità kompetenti li tinvestiga reati suspettati f'Malta: ċioè l-Pulizija.

F'rikors dettaljat ta' 153 faċċata, Repubblika elenkat il-fatti kollha li huma magħrufa pubblikament dwar kif il-gvern ftiehem fis-sigriet ma' soċjetà bla ebda esperjenza imkien fid-dinja fit-tmexxija tal-isptarijiet biex taha tlett sptarijiet pubbliċi g ħ al 99 sena f'kuntratt b'valur ta' €7 biljuni.

Dan il-ftehim klandestin sar qabel il-proċess fażull t'offerti pubbliċi.

Meta VGH falliet mill-obbligi tag ħ ha milli tissodisfa r-rekwiżiti tal-kuntratt li kellha mal-gvern, il-gvern Malti ta konċessjonijiet sproporzjonati, ta' żvantaġġ u spiża kbira għall-erarju pubbliku, u inġusti ma' kompetituri possibbli li setgħu offrew jew riedu joffru dan is-servizz.

Wara spiża li hi stmata bejn 50 u 100 miljun ewro, VGH tħallew jitrasferixxu l-isptarijiet lil ħaddieħor mingħajr ebda benefiċċju pubbliku iżda preżumibilment bi qliegħ konsiderevoli għalihom, u dan bi ksur sfaccat tal-kuntratt pubbliku li l-Gvern kien ippre ż enta fil-Parlament.

Intant hu suspettat ukoll li Ivan Vassallo, propjetarju tas-soċjetà Technoline, ibbenefika mill-privatizzazzjoni korrotta tal-isptarijiet b'kuntratti żvantaġġjużi għar-riżorsi pubbliċi bejn l-isptarijiet u l-kumpanija tiegħu li tforni provvisti mediċi.

Repubblika talbet li l-inkjesta maġisterjali tiġbor il-provi dwar din il-materja wkoll.

Il-fatti kollha li huma magħrufa pubblikament dwar l-iskandlu tal-isptarijiet saru magħrufa bil-ħidma ġurnalistika ta' Daphne Caruana Galizia qabel inqatlet, u minn The Shift News, Lovin Malta u Times of Malta fost oħrajn.

Minkejja din il-ħidma estensiva ġurnalistika, l-istituzzjonijiet m'għamlux xogħlhom u ma ħadux azzjoni fuq suspetti serji ta' korruzzjoni u hasil ta' flus.

Minflok il-persuni involuti – partikolarment il-Ministri Edward Scicluna, Chris Cardona u Konrad Mizzi – żammu l-uffiċji politiċi tagħhom biex jevitaw li jkunu mistħarrġa kriminalment kif titlob il-liġi.

Repubblika għalhekk qed tuża t-triq li tippermettila l-liġi li tieħu inizjattiva ċivili u titlob hi stess direttament lill-Maġistrat biex tinfetaħ inkjesta maġisterjali.

Dan ma jserraħx lill-Pulizija mill-obbligi tagħhom li jinvestigaw suspetti serji ta' reati anke meta dawn ikunu jinvolvu persuni fil-poter.

Ir-rikors tal-lum kien maħluf fil-Qorti f'isem Repubblika mill-President Marion Pace Asciak, mis-Segretarju Ġenerali Robert Aquilina minn Vicki Anne Cremona.

Ir-rikors kien iffirmat mill-avukat Jason Azzopardi.

Previous: Palata lil tal-Labour dwar l-abort Next: Għandna dritt li nsiru nafu dak li diġà jaf bih hu window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });